hotchpotch/miracl-hf-unified huggingface dataset:
โรงเรียนฝั่งแดงวิทยาสรรค์
โรงเรียนฝั่งแดงวิทยาสรรค์ (อังกฤษ: Fangdaeng Wittayasan School) ตั้งอยู่ที่บ้านสุขสำราญ หมู่ที่ 16 ตำบลฝั่งแดง อำเภอนากลาง จังหวัดหนองบัวลำภู เป็นโรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดทำการเรียนการสอนตั้งแต่ชั้นมัธยมศึกษาตอนต้น-มัธยมศึกษาตอนปลาย
โรงเรียนฝั่งแดงวิทยาสรรค์เป็นโรงเรียนในสหวิทยาเขตวังแสนสุวรรณ ซึ่งประกอบด้วยโรงเรียนคำแสนวิทยาสรรค์ โรงเรียนนาวังศึกษาวิช โรงเรียนสุวรรณคูหาพิทยาสรรค์ โรงเรียนฝั่งแดงวิทยาสรรค์ โรงเรียนกุดดินจี่พิทยาคม โรงเรียนนาแกวิทยา โรงเรียนภูซางใหญ่วิทยาคม โรงเรียนดงมะไฟวิทยาคม และโรงเรียนกุงแก้ววิทยาคาร
โรงเรียนฝั่งแดงวิทยาสรรค์ตั้งอยู่ที่ บ้านสุขสำราญ หมู่ที่ 16 ตำบลฝั่งแดง อำเภอนากลาง จังหวัดหนองบัวลำภู มีเนื้อที่ 29 ไร่ ซึ่งสภาตำบลฝั่งแดง ร่วมกับนายสมใจ แก้วทะชาติ ได้บริจาคให้ ตามที่มติของสภาตำบลฝั่งแดง เมื่อวันที่ 22 เมษายน พ.ศ. 2537 ปีการศึกษา 2537 โรงเรียนคำแสนวิทยาสรรค์ ได้แต่งตั้งว่าที่ ร.อ. ประดิษฐ์ ศรีหริ่ง ตำแหน่ง อาจารย์ 2 ระดับ 6 เป็นผู้ประสานงาน และ ได้ดำเนินการเพื่อเป็นสาขาของ โรงเรียนคำแสนวิทยาสรรค์ จนกระทั่ง วันที่ 15 กรกฎาคม พ.ศ. 2537 กรมสามัญศึกษา โดยคำสั่งที่ ศธ 0806/98883 ประกาศจัดตั้งให้เป็นโรงเรียนสาขาคำแสนวิทยาสรรค์ โดยเปิดสอนครั้งแรกในระดับชั้นมัธยมศึกษาปีที่ 1 มีนักเรียน จำนวน 65 คน
ปีการศึกษา 2540 ฯพณฯ สุขวิช รังสิตพล รัฐมนตรีว่าการกระทรวงศึกษาธิการ ได้ประกาศจัดตั้งให้เป็นโรงเรียนเอกเทศ ในวันที่ 8 พฤษภาคม พ.ศ. 2540 โดยให้ใช้ชื่อว่าโรงเรียนฝั่งแดงวิทยาสรรค์ และแต่งตั้งให้ว่าที่พันตรี ประดิษฐ์ ศรีหริ่ง ดำรงตำแหน่งครูใหญ่ ตามคำสั่งกรมสามัญที่ 1783/2541 ลงวันที่ 11 สิงหาคม พ.ศ. 2541
ปัจจุบัน โรงเรียนฝั่งแดงวิทยาสรรค์ สังกัดสำนักงานเขตพื้นที่การศึกษามัธยมศึกษา เขต 19 กระทรวงศึกษาธิการ จัดการเรียนการสอนตั้งแต่ชั้นมัธยมศึกษาปีที่ 1 ถึงมัธยมศึกษาปีที่ 6 เป็นเป็นโรงเรียนส่งเสริมสุขภาพระดับเพชร และเป็นโรงเรียนต้นแบบหนึ่งอำเภอ หนึ่งโรงเรียนในฝัน เป็นสถานศึกษาพอเพียง และขณะนี้เป็นโรงเรียนมาตรฐานสากล
โรงเรียนนายกวัฒนากร วัดอุดมธานี
โรงเรียนนายกวัฒนากร วัดอุดมธานี ตั้งอยู่ที่ 4/396 ถ.อุดมธานี ตำบลนครนายก อำเภอเมืองนครนายก จังหวัดนครนายก เป็นโรงเรียนวัดในพระพุทธศาสนาแห่งแรกของประเทศไทย ก่อตั้งโดย พระเดชพระคุณพระญาณนายก (จัน) เจ้าอาวาสวัดอุดมธานีในขณะนั้น เมื่อปี พ.ศ. 2465 ที่มีพระสงฆ์สอนหนังสือให้กับเด็กผู้ยากไร้โดยไม่เสียค่าใช้จ่ายใด ๆ และรับรองวิทยฐานะโดยกระทรวงศึกษาธิการ เมื่อปี พ.ศ. 2477
การคลอดทางช่องคลอด
การคลอดทางช่องคลอดหมายถึงการคลอดทารกผ่านทางช่องคลอดของสัตว์เลี้ยงลูกด้วยนม รวมถึงมนุษย์ด้วย เป็นขั้นตอนปกติของการเกิดของสิ่งมีชีวิตที่เลี้ยงลูกด้วยนมทั้งหมด ยกเว้น monotreme ซึ่งอาศัยการวางไข่
การคลอดทางช่องคลอดอาจแบ่งได้เป็น
ปลากระทุงเหวเมือง
ปลากระทุงเหวเมือง () เป็นปลาน้ำจืดชนิดหนึ่ง มีชื่อวิทยาศาสตร์ว่า "Xenentodon canciloides" อยู่ในวงศ์ปลากระทุงเหว (Belonidae)
มีรูปร่างเหมือนปลาเข็ม แต่มีขนาดใหญ่กว่ามาก ลำตัวค่อนข้างกลมส่วนท้องแบน ครีบหลังอยู่ตรงข้ามกับครีบก้นและอยู่ใกล้ครีบหาง ครีบท้องมีขนาดเล็กมาก ครีบอกใหญ่และแหลมใช้สำหรับกระโดดพ้นจากผิวน้ำเพื่อหลบหลีกศัตรูและไล่จับอาหาร ครีบหางตัดตรงหรือบาง กระดูกแก้มไม่มีเกล็ด ไม่มีสันแข็งที่คอดหาง จะงอยปากแหลมยาวทั้งปากบนและปากล่าง มีฟันซี่แหลมคมเล็ก ๆ เรียงเป็นแถว
มีขนาดยาวเต็มที่ประมาณ 40 เซนติเมตร และนับเป็นสิ่งมีชีวิตเพียงชนิดเดียวเท่านั้นที่อยู่ในสกุล "Xenentodon"
เป็นปลาที่หากินอยู่บริเวณผิวน้ำ ในแม่น้ำลำคลองทั่วไปหรือแม้กระทั่งส่วนที่เป็นแหล่งน้ำนิ่ง เช่น ท้องร่องสวน นอกจากนี้แล้วยังพบได้ในบริเวณที่เป็นน้ำกร่อยเช่น ปากแม่น้ำที่ติดกับชายทะเลด้วย ตั้งแต่อนุทวีปอินเดียจนถึงเอเชียตะวันออกเฉียงใต้
นิยมเลี้ยงกันเป็นปลาสวยงาม และใช้บริโภคเป็นอาหาร มีการเพาะเลี้ยงกันในบางพื้นที่ และนิยมตกเป็นเกมกีฬา
มีชื่อเรียกอื่น ๆ อีก เช่น "ปลาเข็มแม่น้ำ" เป็นต้น
จิ๋ว พิจิตร
จิ๋ว พิจิตร (16 กรกฎาคม พ.ศ. 2466 - 18 ตุลาคม พ.ศ. 2553) นักแต่งเพลงชาวไทย ที่มีผลงานมีชื่อเสียงจำนวนมาก รวมทั้งเพลงแหล่ และเพลงบวชนาค เจ้าของฉายา"ปรมาจารย์เพลงแหล่ "
จิ๋ว พิจิตร มีชื่อจริงคือ ดิเรก เกศรีระคุปต์ เกิดที่ตำบลบางแก้ว อำเภอเมือง จังหวัดอ่างทอง เป็นบุตรของ นายเปรื้อง และ นางสงวน เกศีระคุปต์ มีพี่น้องด้วยกัน 6 คน โดยจิ๋วเป็นคนโต สำเร็จการศึกษาระดับมัธยมศึกษาปีที่ 6 ที่โรงเรียนปัทมโรจน์ราษฎร์บำรุง อำเภอเมือง จังหวัดอ่างทอง จากนั้นจึงเป็นครูประชาบาลเพียงปีกว่าๆ ก็ลาออก สมัยเป็นครูสอนหนังสือเคยแต่งเพลงเชียร์กีฬาประจำโรงเรียนไว้มากมาย และยังเคยร้องเพลงประกวดตามงานวัดในจังหวัดอ่างทองและจังหวัดใกล้เคียง ได้รับรางวัลชนะเลิศมาหลายครั้ง
จิ๋ว พิจิตร ได้คลุกคลีอยู่กับคณะละคร ส. นาฏศิลป์ ที่อำเภอปากน้ำโพ จังหวัดนครสวรรค์ ต่อมาได้เป็นนักแสดงตัวตลกของคณะลิเกแก้วมณี ที่อำเภอตะพานหิน จังหวัดพิจิตร จนมีชื่อเสียงโด่งดัง และเริ่มใช้ชื่อ "จิ๋ว พิจิตร" นับแต่นั้นมา จนกระทั่ง บุญสม อยุธยา หรือ พร ภิรมย์ ชักชวนจิ๋วเข้ากรุงเทพฯ เพื่อเข้าสู่วงการเพลง โดยให้การสนับสนุนและสอนวิธีการแต่งเพลง
งานเพลงแรกในชีวิตของ จิ๋ว พิจิตร คือ "ชายไร้โบสถ์" ขับร้องโดย สมยศ ทัศนพันธุ์ บันทึกแผ่นเสียงเมื่อปี พ.ศ. 2497 ต่อมาได้แต่งเพลงอีกเป็นจำนวนกว่า 2,000 เพลง โดยเพลงที่มีชื่อเสียงรู้จักกันดี มีทั้งเพลงแหล่ เพลงบวชนาค และเพลงทั่วไป ซึ่งมีนักร้องต้นฉบับและนักร้องคนอื่นๆ นำมาขับร้องใหม่อีกหลายครั้ง ได้แก่ "21 มิถุนาขอลาบวช", "แบ่งสมบัติ", "ปีหน้าแต่งแน่", "หน้าด้านหน้าทน" ขับร้องโดย ไวพจน์ เพชรสุพรรณ "กับข้าวเพชฌฆาต", "ม่ายขันหมาก", "ผัวฉันหาย" ขับร้องโดย ขวัญจิต ศรีประจันต์ "เดือนคว่ำเดือนหงาย" ขับร้องโดย ชินกร ไกรลาศ "สุโขทัยระทม" ขับร้องโดย เพชร โพธาราม "สายัณห์คอยแฟน" ขับร้องโดย สายัณห์ สัญญา และ "คาถามหานิยม" ขับร้องโดย ยอดรัก สลักใจ เป็นต้น
ครูจิ๋ว ได้ชื่อว่าเป็นผู้สร้างสรรค์แนวเพลงเกี่ยวกับประเพณีวัฒนธรรมไทย โดยเฉพาะเพลงงานบวชนาค ถือเป็นเพลงที่มีเนื้อหาสาระ สะท้อนภาพวิถีชีวิตของชาวชนบท และเชิดชูการทดแทนบุญคุณของบุพการีผู้มีพระคุณในการบวช
ครูจิ๋ว พิจิตร สมรสกับ นางประมวล เกศรีระคุปต์ มีบุตรทั้งสิ้น 7 คน จนกระทั่งช่วงบั้นปลายชีวิต ครูจิ๋วเริ่มมีสภาพร่างกายเจ็บปวด แม้ตนเองจะไม่ได้รับการเหลียวแลจากคนลูกทุ่งส่วนมาก รวมถึงศิษย์และนักร้องลูกทุ่งที่ครูจิ๋วแต่งเพลงไว้ให้ แต่ก็ได้รับการดูแลจากลูกๆ อย่างเอาใจใส่
ครูจิ๋วเสียชีวิต เมื่อช่วงค่ำคืนของวันที่ 18 ตุลาคม พ.ศ. 2553 เนื่องจากกระแสปอดติดเชื้อ และเกิดโรคแทรกซ้อน ภายหลังเข้ารับการรักษาตัวที่ห้องไอซียู วชิรพยาบาล กรุงเทพมหานคร สิริอายุได้ 87 ปี 3 เดือน
วงศ์ปลากระทุงเหว
ปลาเต็กเล้ง หรือ วงศ์ปลาเข็มแม่น้ำ () เป็นวงศ์ปลาในชั้นปลากระดูกแข็งวงศ์หนึ่ง ใช้ชื่อวิทยาศาสตร์ว่า Belonidae (/เบ-ลอน-นิ-ดี/)
มีรูปร่างคล้ายปลาในวงศ์ปลาเข็ม (Hemiramphidae) แต่มีขนาดลำตัวใหญ่กว่ามาก ปากแหลมยาวทั้งบนและล่าง และภายในปากมีฟันซี่เล็ก ๆ แหลมคม เกล็ดมีขนาดเล็ก เกล็ดตามแนวเส้นข้างลำตัวมีประมาณ 130-350 แถว ครีบหลังมีก้านครีบแขนงประมาณ 14-23 ก้าน ครีบอกใหญ่แข็งแรง ครีบท้องมีขนาดเล็กมาก
เป็นปลาที่กินเนื้อเป็นอาหาร โดยไล่ล่าปลาขนาดเล็กกว่ารวมทั้งแมลงและสัตว์น้ำต่าง ๆ กิน นิยมอยู่รวมเป็นฝูง หากินตามผิวน้ำ พบกระจายพันธุ์อยู่ทั่วไปในเขตร้อนและเขตอบอุ่นทั่วโลก ส่วนมากจะพบตามบริเวณชายฝั่งทะเลที่ติดกับปากแม่น้ำ จึงจัดเป็นปลาน้ำกร่อยอีกจำพวกหนึ่ง
แพร่ขยายพันธุ์ด้วยการวางไข่ติดกับวัสดุต่าง ๆ ใต้น้ำ ไข่มักจะมีเส้นใยพันอยู่รอบ ๆ และใช้เวลาประมาณ 6-9 วันถึงจะฟักเป็นตัว นับว่านานกว่าปลาในวงศ์อื่นมาก ลูกปลาในวัยอ่อนส่วนปากจะยังไม่แหลมคมเหมือนปลาวัยโต
เป็นปลาที่สามารถกระโดดจากผิวน้ำได้สูงมาก ขนาดใหญ่ที่สุดพบยาวถึง 120 เซนติเมตร นิยมตกกันเป็นเกมกีฬา โดยมีชื่อเรียกเฉพาะในวงการตกปลาว่า "ปลาเต็กเล้ง" บางชนิดมีการเลี้ยงเป็นปลาสวยงาม เช่น ปลากระทุงเหวเมือง ("Xenentodon canciloides")
เทศบาลตำบลโนนแดง
เทศบาลตำบลโนนแดง เป็นเทศบาลตำบลแห่งหนึ่ง ตั้งอยู่ในอำเภอโนนแดง จังหวัดนครราชสีมา
เทศบาลตำบลโนนแดง ตั้งอยู่ทางทิศเหนือของจังหวัดนครราชสีมาระยะทางห่างจากจังหวัดนครราชสีมาประมาณ 75 กิโลเมตร มีพื้นที่ทั้งหมด 6 ตารางกิโลเมตร ( 3,750 ไร่)
ลักษณะภูมิประเทศโดยทั่วไปของเทศบาลตำบลโนนแดง มีสภาพพื้นที่เป็นที่ราบ ไม่มีภูเขา
หมู่บ้านที่ยู่ในเขตสุขาภิบาลทั้งหมด 8 หมู่บ้าน ได้แก่
กวินทร์ ธรรมสัจจานันท์
กวินทร์ ธรรมสัจจานันท์ (ชื่อเล่น: ตอง; เกิดวันที่ 26 มกราคม พ.ศ. 2533) เป็นนักฟุตบอลชาวไทย โดยเล่นในตำแหน่งผู้รักษาประตู ปัจจุบันเล่นให้กับสโมสรโอฮา เลอเฟินในประเทศเบลเยียม และทีมชาติไทย
กวินทร์ ได้มาร่วมทีมกับเอสซีจี เมืองทอง ยูไนเต็ด เมื่อปี พ.ศ. 2551 ซึ่งปีนั้น เมืองทอง ยูไนเต็ดได้เลื่อนชั้นมาเล่นในไทยพรีเมียร์ลีก กวินทร์สามารถแสดงทักษะจนได้เป็นแชมป์ฟุตบอลไทยพรีเมียร์ลีกครั้งแรกของสโมสร กวินทร์สามารถเล่นตำแหน่งผู้รักษาประตูได้ดีกับสโมสร ทำให้ได้เล่นเป็นผู้รักษาประตูอย่างเต็มตัว แฟนฟุตบอลเมืองทอง ยูไนเต็ด ได้ตั้งฉายาให้ว่า "เทพกวินทร์ บินได้"
พ.ศ. 2556 ได้เปลี่ยนชื่อจาก "กวิน" มาเป็น "กวินทร์" จากคำแนะนำของพระมหาวุฒิชัย วชิรเมธี ภายหลังจากประสบเคราะห์ได้รับบาดเจ็บอยู่บ่อยครั้ง
ในปี พ.ศ. 2557 ได้รับแต่งตั้งจากเกียรติศักดิ์ เสนาเมือง หัวหน้าผู้ฝึกสอนทีมชาติไทย ให้เป็นกัปตันทีมชุดเอเชียนเกมส์ 2014 ที่เมืองอินชอน ประเทศเกาหลีใต้ รวมถึงเป็นผู้ถือธงชาติไทยนำหน้าคณะนักกีฬาไทยในพิธีเปิดเอเชียนเกมส์ครั้งนี้ และในปลายปีเดียวกัน เขาได้เป็นกัปตันทีมชุดใหญ่ที่คว้าแชมป์เอเอฟเอฟ ซูซูกิ คัพ 2014 แทนที่อดุล หละโสะ ซึ่งบาดเจ็บที่หัวเข่า
การควบคุมตลาด
ในทางการเงิน การควบคุมตลาดคือการซื้อหุ้น สินค้าโภคภัณฑ์ หรือสินทรัพย์อื่น ๆ ชนิดใดชนิดหนึ่งเพื่อที่จะให้ราคาถูกแทรกแซง ส่วนใหญ่ในศัพท์ทางธุรกิจทั่วไป บริษัทที่ถูกเรียกว่าทำการควบคุมตลาดมักมีส่วนแบ่งตลาดสูงมาก ผู้ควบคุมตลาดคาดหวังว่าจะมีอำนาจควบคุมอุปทานของสินค้ามากเพียงพอที่จะตั้งราคาสินค้านั้น ๆ ได้
การควบคุมตลาดนี้สามารถทำได้โดยกลไกหลายแบบ วิธีที่ตรงที่สุดคือการกว้านซื้อสินค้าเป็นจำนวนมากที่มีอยู่ในตลาดและกักตุนสินค้าไว้ ในกรณีของตลาดซื้อขายล่วงหน้า ผู้ควบคุมตลาดอาจจะซื้อสัญญาซื้อขายล่วงหน้าของสินค้านั้น ๆ จำนวนมากแล้วขายทำกำไรหลังจากราคาเพิ่มสูงขึ้นแล้ว
โฮร์น
โฮร์น () เป็นเมืองทางตะวันตกของประเทศเนเธอร์แลนด์ ในจังหวัดนอร์ทฮอลแลนด์ ตั้งอยู่บนอ่าวเอเซลเมร์ ห่างจากเมืองอัมสเตอร์ดัมไปทางเหนือ 35 กิโลเมตร ได้รับยกสถานะเป็นเมืองเมื่อปี ค.ศ. 1357 เมืองมีประชากร 70,681 คน (30 พฤศจิกายน ค.ศ. 2010) มีพื้นที่เมือง 52.49 กม² (เป็นพื้นที่น้ำ 32.62 กม²)
เป็นตลาดการเกษตรที่สำคัญ มีประตูเมือง 2 แห่ง สร้างขึ้นในคริสต์ศตวรรษที่ 16 รวมทั้งป้อมปราการ เป็นสถานที่เกิดของวิลเลิม สเคาเติน นักเดินเรือที่อ้อมแหลมฮอร์นในทวีปอเมริกาใต้เป็นคนแรก และตั้งชื่อแหลมตามชื่อของเมืองนี้ อาเบิล ตัสมัน นักสำรวจชาวดัตช์ที่เดินเรือไปพบเกาะแทสเมเนียในทวีปออสเตรเลียก็เกิดเมืองนี้เช่นกัน
โฮฟด์ดอร์ป
โฮฟด์ดอร์ป (; มีความหมายว่าหมู่บ้านใหญ่) เป็นเมืองในนครบาลฮาร์เลมเมอร์เมร์ ในจังหวัดนอร์ทฮอลแลนด์ ในประเทศเนเธอร์แลนด์ ในปี ค.ศ. 2009 มีประชากร 73,000 คน เมืองก่อตั้งเมื่อปี ค.ศ. 1853 หลังจากที่ระบายน้ำออกจากฮาร์เลมเมอร์เมร์แล้ว
ฮาร์เลมเมอร์เมร์
ฮาร์เลมเมอร์เมร์ () เป็นนครบาลในจังหวัดนอร์ทฮอลแลนด์ ในประเทศเนเธอร์แลนด์ เป็นที่ลุ่มที่ถมดินจากผืนน้ำมาก่อน ชื่อของเมืองมีความหมายว่า ทะเลสาบแห่งฮาร์เลม (Haarlem's Lake) มีเมืองสำคัญ เช่นเมืองโฮฟด์ดอร์ป
อาทิตย์ชิงดวง
อาทิตย์ชิงดวง เป็นละครโทรทัศน์ไทย แนว เมโลดราม่าสุดเข้มข้น สร้างจากเค้าโครงเรื่องโดย ทีมเอ็กแซ็กท์ สร้างโดย เอ็กแซ็กท์ - ซีเนริโอ เขียนบทโทรทัศน์โดย อาณาจินต์ กำกับการแสดงโดย ผอูน จันทรศิริ เป็นการประชันบทบาทครั้งแรกของสองนักแสดงเจ้าบทบาท สินจัย เปล่งพานิช, พิยดา อัครเศรณี และเป็นการพบกันในจอครั้งแรกของ อ้อม พิยดา กับ พิศาล อัครเศรณี ร่วมด้วย ณัฏฐ์ เทพหัสดิน ณ อยุธยา, อนุวัฒน์ นิวาตวงศ์, อคัมย์สิริ สุวรรณศุข, ป๊อบ คำเกษม และนักแสดงอืนๆอีกมากมาย เริ่มออกอากาศตอนแรกวันที่ 26 มกราคม พ.ศ. 2552 - 12 มีนาคม พ.ศ. 2552 ทางสถานีวิทยุโทรทัศน์กองทัพบก
สุรทิน พิมานเมฆินทร์
พันตำรวจโท สุรทิน พิมานเมฆินทร์ สมาชิกสภาผู้แทนราษฎร สังกัดพรรคเพื่อไทย
พ.ต.ท.สุรทิน เกิดเมื่อวันที่ 19 สิงหาคม พ.ศ. 2494 เป็นบุตรของนายทองอินทร์ กับนางบุญชู จบการศึกษารัฐประศาสนศาสตรบัณฑิต จากโรงเรียนนายร้อยตำรวจ
สุรทินเข้ารับราชการตำรวจหลังจากจบการศึกษาจากโรงเรียนนายร้อยตำรวจ ต่อมาได้ลาออกมาทำงานการเมืองและได้รับเลือกตั้งเป็นสมาชิกสภาผู้แทนราษฎรจังหวัดอุดรธานีสังกัดพรรคความหวังใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่อมา ทางการประเทศลาวจับกุมและคุมขังในเรือนจำโพนต้อง นครเวียงจันทน์ ประเทศลาว ในข้อหาเป็นจารชนของฝ่ายรัฐบาลไทย เพื่อสอดแนมหาข่าวกรองภายในสาธารณรัฐประชาธิปไตยประชาชนลาว เมื่อวันที่ 29 มีนาคม พ.ศ. 2543 และได้ออกจากเรือนจำเมื่อเดือนธันวาคม พ.ศ. 2545
ต่อมา พ.ต.ท. สุรทิน ได้ลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งในสังกัดพรรคพลังประชาชน และในปี พ.ศ. 2554 ได้รับเลือกตั้งเป็นสมัยที่ 3 ในสังกัดพรรคเพื่อไทย ในปี พ.ศ. 2555 พ.ต.ท. สุรทิน สนับสนุนบุตรสาวสมัครรับเลือกตั้งนายกองค์การบริหารส่วนจังหวัดอุดรธานี แข่งขันกับนายวิเชียร ขาวขำ อดีต ส.ส.พรรคเพื่อไทย
พ.ต.ท. สุรทิน พิมานเมฆินทร์ มีบทบาทเป็นแกนนำในกลุ่มแนวร่วมประชาธิปไตยต่อต้านเผด็จการแห่งชาติ
โอลีฟส์
โอลีฟส์ () กลุ่มศิลปินหญิงจากสังกัด จีเอ็มเอ็ม แกรมมี่ ซึ่งมีผลงานแรกก่อนจะเป็นวงก็คือ ร่วมร้องเพลง 'หอม' ของ ไอซ์ ศรัณยู ก่อนที่จะมีเพลงสร้างชื่ออย่าง 'ยังโสด'
ยูแอนด์ไอ (เพลงเลดี้ กาก้า)
ยูแอนด์ไอ () เป็นเพลงโดยศิลปินอเมริกันเลดี้ กาก้า จากสตูดิโออัลบั้มบอร์นดิสเวย์ เขียนโดยเลดี้ กาก้า ผลิตโดย เลดี้ กาก้าและโรเบิร์ต จอห์น ถูกเปิดตัวครั้งแรกเดือนเมษายน 2554 มิวสิกวิดีโอปล่อยในวันที่ 17 สิงหาคม 2011 แต่ในความเป็นจริงเลดี้ กาก้ามีกำหนดจะปล่อยมิวสิกวิดีโอในวันที่ 18 สิงหาคม 2011 แต่รูปภาพจากวิดีโอเพลงของเธอถูกเผยแพ่ในอินเทอร์เน็ตเป็นจำนวนมาก เธอจึงโกรธมากเลยปล่อยวิดีโอเร็วก่อนกำหนด
ฉากเริ่มที่กาก้าเดินจากนิวยอร์กเพื่อไปเนบราสก้าเป็นการสะท้อนถึงอดีตที่เธอกำลังมองอนาคตของเธอ กาก้าในชุดแบบ bionic อยู่ในทางที่จะไป Nebraska เพื่อจะกลับไปหา Luc ไม่ว่าเธอจะต้องเสี่ยงขนาดไหนเธอก็จะเดินไป ฉากรถไอศครีมและกาก้าล้มลงบนถนนขณะถือตุ๊กตาก็คือ เธอจะไม่ยึดติดกับอดีตสมัยเธอเป็นเด็กที่ถูกรังแกอีกต่อไป เพราะตอนนี้เธอมีความรักที่มันจะอยู่กับเธอตลอดไปและตลอดกาล ต่อมากาก้าในผมสีน้ำตาลนั่นคือกาก้าสมัยช่วงเป็น Stefani ก่อนอัลบั้ม The fame สมัยที่เธอยังอยู่กับ Luc จากนั้นเริ่มความสู่ช่วง The Fame โดย Luc (ในร่างนักวิทยาศาสตร์) พยายามเปลี่ยนกาก้าซึ่งอยู่ในร่างของเงือก เพราะเธอเริ่มอยู่กับครึ่งนึงในโลกแห่งความจริง และอีกครึ่งในโลกจินตนาการ (จาก twitter ที่กาก้าเคยบอกว่า Yüyi is between half reality and half fantasy)
ฉากตัดมาที่โรงนา น่าจะหมายถึง Luc เคยร้องเพลงต่างๆให้เธอฟัง แล้วตอนนี้กาก้ากลับมาร้องเพลงนี้ เพื่อจะขอให้เค้ากลับมาหาเธอ (ในเพลงจะมีท่อนที่บอกว่า On my birthday you sang me a heart of gold with a guitar humming and no clothes) ถึงตอนนี้ Luc พร้อมที่จะยอมรับเธอดั่งที่เธอเป็นนางเงือกที่อยู่ในครึ่งแห่งความจริง ครึ่งแห่งจินตนาการแล้ว โดยให้เห็นเป็นครึ่งมนุษย์ ครึ่งปลา จะเห็นว่า Luc รับเธอได้ก็เพราะในฉากที่นักวิทยาศาสตร์ ที่แทนตัว Luc มีเซ็กส์กับกาก้าที่เป็นเงือก ตอนนี้กาก้ายอมทำทุกอย่างเพื่อ Luc ตราบเท่าที่เธอยังสามารถเป็นตัวเธอเองเวลาอยู่กับเค้าได้อยู่ และเค้ายอมรับตรงนี้ได้ โดยจะเห็นได้จากเธอยอมเดินจาก New York เพื่อมาหา Luc โดยยังคงใส่ชุดแปลกประหลาดที่เป็นตัวเธอนั่นเอง
ฉากต่อมาเป็น Jo กับกาก้าที่ทุ่งข้าวโพดกับเปียโน หมายถึงกาก้าที่อยู่ตัวคนเดียว กำลังค้นหาตัวเอง ทั้งในฉากที่ Jo สูบบุหรี่และดื่มวิสกี้อย่างหนัก กาก้ายอมไปกับ Jo นั่นหมายถึงเธอรักตัวเธอเอง เธอยอมรับตัวเธอเอง และเธอก็เรียนรู้ว่าจะรักใคร และฉากกลับมาที่นักวิทยาศาสตร์ที่มีกาก้าอยู่ในหลอดแก้วพร้อมเทน้ำใส่ในหลอดนั้นหมายถึง Luc พร้อมที่จะสนับสนุนเธอ แม้ว่าตอนนี้เธอจะอยู่ในโลกแห่งความเป็นจริงหรือจินตนาการ Luc อยู่เคียงข้างไม่ว่าเธอจะเป็นเงือก ซึ่งจะเห็นได้ว่าเขากอดจุบ และมีความสุขดูเป็นอันหนึ่งอันเดียวกัน เพราะต่างยอมรับซึ่งกันและกันแล้ว ซึ่งกาก้าเคยบอกว่า ถ้าจะเป็นแฟนของเธอนั้น จะต้องยอมรับในสิ่งที่ตัวเธอเป็นให้ได้ และในท้ายสุด Luc ก็ทำได้ ที่กาก้ารัก Luc ได้อีกครั้งนั้นก็เพราะความรักที่เธอมีต่อตัวเอง (ในฉาก Jo และกาก้าในทุ่งข้าวโพด) ท้ายสุด กาก้าและ Luc ก็จบแบบมีความสุข พวกเขามีกันและกัน ไม่พยายามเปลี่ยนแปลงกัน และได้แต่งงานกัน
แท็กซี่ (วงดนตรี)
แท็กซี่ เป็นกลุ่มศิลปินเพลงร็อกจากจีเอ็มเอ็ม แกรมมี่ มีผลงานเพลงในช่วงระหว่างปี พ.ศ. 2544 - 2549 โดยสมาชิกในวง 4 คนประกอบไปด้วย ระหัส ราชคำ (กบ) - ตำแหน่งร้องนำและกีตาร์ , อมรเทพ กิติลาภ (แป๋ม) - กีตาร์ , อาคม นุชนิล (เอก) - กีตาร์เบส และ จินตกร สุวรรณหงส์ (โอ๋) - กลอง
วงแท็กซี่ มีผลงานเพลงที่โด่งดังเช่นเพลง "น่านี่น่าว" , "ร้องไห้ทำไม", "อรวรรณ", "นางฟ้ากับควาย" และมีเพลงที่สร้างชื่อเสียงให้กับวงอย่างมากคือเพลง "คิดถึงฉันไหมเวลาที่เธอ..." โดยชื่อของวงแท็กซี่ มาจากการตั้งชื่อให้โดย ฉ่าย สมชัย ขำเลิศกุล และมีผลงานสตูดิโออัลบั้มทั้งหมด 5 ชุด และมีอัลบั้มพิเศษ 1 ชุด ก่อนที่สมาชิกจะแยกวงกันไปในปี พ.ศ. 2549
หลังจากแยกวง ระหัส ราชคำ หรือ กบ นักร้องนำและมือกีตาร์ได้ไปเป็นศิลปินเดี่ยวมีผลงานเพลงกับค่ายจีนี่เรคอร์ดส และค่ายอัพจี ส่วนอาคม นุชนิล หรือ เอก มือเบส ได้เข้าร่วมวงฟาเรนไฮธ์ และออกผลงานเดี่ยวเป็นอีพี 1 ชุด
วงแท็กซี่ได้ออกอัลบั้มชุดแรก "Taxi" ในปี พ.ศ. 2544 โดยมีเพลงดังอย่าง "ร้องไห้ทำไม" และ "นานี่น่าว"
ต่อมาในปี พ.ศ. 2545 ได้ออกอัลบั้มชุดที่ 2 "ท-0002" มีเพลงดังอย่าง "นางฟ้ากับควาย" และ "โกรธไม่ลง"
ปี พ.ศ. 2546 ได้ออกอัลบั้มชุดที่ 3 "Full Option" มีเพลงดังอย่าง "ก้อนเนื้อที่ยังรักเธอ" ,อรวรรณ , hey hey และเพลงดังตลอดกาลประจำวงแท็กซี่อย่าง "คิดถึงฉันไหมเวลาที่เธอ..."
ปี พ.ศ. 2547 ได้ออกอัลบั้มชุดที่ 4 "2548" มีเพลงดังอย่าง "หากตอนนี้เธอยังไม่เกิด" "แค่นั้นเอง" และ "ไม่ใช่หนุมาน"
ปี พ.ศ. 2548 ได้ออกอัลบั้มชุดที่ 5 ซึ่งเป็นอัลบั้มชุดสุดท้ายของวง มีเพลงดังอย่าง "ไม่หล่อขอแฟน" และ "รักเธอคนเดียว"
01 จากคนเลวที่รักเธอ
02 เหลือเธอคนเดียว
03 นางฟ้ากับควาย
04 Hey Hey
05 เธอรักฉันไหม
06 ร้องไห้ทำไม
07 ก้อนเนื้อที่ยังรักเธอ
08 ขอชาติหนึ่ง
09 โกรธไม่ลง
10 ช่างเถอะคนงาม
11 ไม่เอาไม่ยอม
12 คิดถึงฉันไหมเวลาที่เธอ...
กบ แท็กซี่
มุกห์ตารัน บีบี
มุกห์ตารัน บีบี () หรือที่ปัจจุบันรู้จักกันในชื่อ มุคตาร มัยน์ () เกิดเมื่อราวปี พ.ศ. 2515 เป็นหญิงชาวปากีสถานจากหมู่บ้านมีร์วาลา ในแถบชนบทของเคาน์ตีเทห์สีล อำเภอมูซัฟฟาร์กัรฮ์ในปากีสถาน มุคตาร มัยน์เป็นเหยื่อของการรุมโทรมตามคำสั่งของปัญจญัติราช (สภาชนเผ่า) ของเผ่ามาสโตยบาลูจญซึ่งร่ำรวยกว่าและมีอำนาจมากกว่าเมื่อเทียบกับเผ่าตาตลาในพื้นที่นั้น โดยธรรมเนียมแล้ว หญิงชนบทจะถูกคาดหวังว่าจะทำอัตวินิบาตกรรมหลังจากเกิดเหตุการณ์เช่นนี้ขึ้น แต่เธอกลับลุกขึ้นสู้และติดตามคดี ซึ่งได้รับการหยิบยกขึ้นมาโดยสื่อต่างประเทศหลายสำนัก อันเป็นการสร้างแรงกดดันแก่รัฐบาลปากีสถานและตำรวจให้ติดตามคดีข่มขืนดังกล่าว ท้ายที่สุดแล้วคดีถูกนำขึ้นพิจารณาในศาล และผู้ลงมือถูกจับกุม แจ้งข้อหาและพิสูจน์ว่ามีความผิด แต่ศาลอุทธรณ์กลับคำตัดสินดังกล่าว ศาลสูงสุดปากีสถานในภายหลังประกาศว่าผู้ถูกกล่าวหาเกือบทุกคนไม่มีความผิดยกเว้นเพียงคนเดียวเท่านั้น มุคตารที่กำลังต่อสู้ทางกฎหมายในปากีสถานและทำให้เธอเสี่ยงต่ออันตรายอย่างต่อเนื่อง แต่ถึงกระนั้น เธอได้ริเริ่มองค์การสวัสดิการสตรีมุคตาร์ มัยน์ เพื่อช่วยสนับสนุนและให้การศึกษาแก่สตรีและเด็กหญิงชาวปากีสถาน และเป็นผู้ให้การสนับสนุนด้านสิทธิสตรีอย่างเปิดเผย
ตามข้อมูลจากหนังสือพิมพ์เดอะนิวยอร์กไทมส์ มุคตาร มัยน์ พร้อมด้วยเพื่อน เพื่อนร่วมงานและครอบครัวของเธออยู่ในความเสี่ยงใหญ่หลวงจากความรุนแรงโดยเจ้าศักดินาท้องถิ่น และรัฐบาลปากีสถาน ด้านพลเอกเปอร์เวซ มูชาร์ราฟ อดีตประธานาธิบดีปากีสถาน ได้ยอมรับในบล็อกส่วนตัวของเขาว่า เขาสั่งจำกัดการเคลื่อนไหวของเธอในปี พ.ศ. 2548 เนื่องจากเขาเกรงว่าผลงานของเธอและชื่อเสียงของมันอาจทำลายภาพลักษณ์ในเวทีนานาชาติของปากีสถาน
ฐิติมา ฉายแสง
ฐิติมา ฉายแสง เลขานุการรัฐมนตรีว่าการกระทรวงคมนาคม อดีตรองเลขาธิการนายกรัฐมนตรีฝ่ายการเมือง อดีตโฆษกประจำสำนักนายกรัฐมนตรี อดีตสมาชิกสภาผู้แทนราษฎร จังหวัดฉะเชิงเทรา สังกัดพรรคเพื่อไทย และเป็นน้องสาวของจาตุรนต์ ฉายแสง
ฐิติมา ฉายแสง มีชื่อเล่นว่า เปิ้ล เกิดเมื่อวันที่ 13 พฤศจิกายน พ.ศ. 2503 เป็นบุตรสาวของนายอนันต์ นางเฉลียว ฉายแสง เป็นน้องสาวของนายจาตุรนต์ ฉายแสง อดีตรักษาการหัวหน้าพรรคไทยรักไทย และนายวุฒิพงศ์ ฉายแสง อดีตรัฐมนตรี ปัจจุบันสมรสกับปรีชา บุณยกิดา มีบุตร 2 คน
ฐิติมา ฉายแสง สำเร็จการศึกษาจากโรงเรียนเตรียมอุดมศึกษา ระดับปริญญาตรี ด้านศึกษาศาสตร์ จากมหาวิทยาลัยศิลปากร ระดับปริญญาโท ด้านบริหารธุรกิจ และด้านบริหารรัฐกิจ จากมหาวิทยาลัยเซาท์อีสเทอร์น ประเทศสหรัฐอเมริกา
ฐิติมา ฉายแสง เคยทำงานเป็นผู้เชี่ยวชาญประจำตัวนายจาตุรนต์ ฉายแสง ต่อมาได้เข้าสู่งานการเมืองโดยการสมัครรับเลือกตั้งเป็นสมาชิกสภาผู้แทนราษฎร จังหวัดฉะเชิงเทรา ในปี พ.ศ. 2548 และได้รับแต่งตั้งเป็นโฆษกคณะกรรมาธิการการพาณิชย์ สภาผู้แทนราษฎร ต่อจากนั้นในการเลือกตั้ง พ.ศ. 2550 ได้รับเลือกตั้งในพื้นที่เดิม และได้รับแต่งตั้งเป็นรองประธานคณะกรรมาธิการการต่างประเทศ รวมถึงมีบทบาทในการอภิปรายในสภา จนกระทั่งได้รับฉายาจากนายประมวล เอมเปีย ส.ส.ชลบุรี พรรคประชาธิปัตย์ ว่า "นางมารร้าย"
ในวันที่ 17 กุมภาพันธุ์ พ.ศ. 2553 นางฐิติมา ฉายแสง เข้าร่วมการชุมนุม กับกลุ่ม นปช.
ต่อมาในการเลือกตั้ง พ.ศ. 2554 ได้ลงสมัครรับเลือกตั้งในพื้นที่เดิม แต่ไม่ได้รับเลือกตั้ง โดยแพ้ให้กับ ดร.บุญเลิศ ไพรินทร์ จากพรรคประชาธิปัตย์ ต่อมาได้รับแต่งตั้งเป็นโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร จากนั้นได้รับแต่งตั้งเป็นรองเลขาธิการนายกรัฐมนตรีฝ่ายการเมือง แต่ยังคงปฏิบัติหน้าที่ในฐานะโฆษกประจำสำนักนายกรัฐมนตรีเช่นเดิม
เรืองเดช สุพรรณฝ่าย
เรืองเดช สุพรรณฝ่าย เกิดวันที่ 17 กรกฎาคม พ.ศ. 2491 เป็น บุคคลล้มละลาย สมาชิกสภาผู้แทนราษฎรขอนแก่น เขต 2 พรรคเพื่อไทย ประธาน สภาวัฒนธรรมภาคตะวันออกเฉียงเหนือ ประธาน สภาวัฒนธรรมจังหวัดขอนแก่น ประธานสันนิบาต มูลนิธิจังหวัดขอนแก่น ที่ปรึกษา รมช.กระทรวงศึกษาธิการ (นายจำลอง ครุฑขุนทด) ที่ปรึกษา รมว.กระทรวงเกษตรและสหกรณ์ (นายสรอรรถ กลิ่นประทุม) อีกทั้งเป็นแกนนำ แนวร่วมประชาธิปไตยต่อต้านเผด็จการแห่งชาติจังหวัดขอนแก่น ร่วมกับนาย ไชยา สิมมา โดยบทบาทสำคัญคือเป็นแกนนำในการตรวจรถไฟและรถยนต์ที่เข้าสู่กรุงเทพโดยเฉพาะรถยนต์และรถไฟที่มีทหารอยู่ภายใน และห้ามไม่ให้ออกจากจังหวัด ด้านชีวิตส่วนตัว สมรสกับ นาง ปราณี สุพรรณฝ่าย มีตำแหน่งเป็น นายกเทศมนตรีเทศบาลตำบลชนบถวิบูลย์ อำเภอชนบท จังหวัดขอนแก่น และเป็นบุคคลล้มละลาย เช่นเดียวกับสามี
ศึกษาศาสตรมหาบัณฑิต สาขาการบริหารการศึกษา มหาวิทยาลัยขอนแก่น
ดวงแข อรรณนพพร
ดวงแข อรรณนพพร อดีตสมาชิกสภาผู้แทนราษฎร จังหวัดขอนแก่น อดีตสมาชิกวุฒิสภา จังหวัดขอนแก่น เป็นแกนนำในการนำกลุ่มแนวร่วมประชาธิปไตยต่อต้านเผด็จการแห่งชาติปิดถนนมิตรภาพอ้างว่าเพื่อไม่ให้ทหารสามารถเข้าสู่กรุงเทพมหานครในขณะนั้น อีกทั้งเป็นแกนนำในการตรวจค้นรถทหารด้วยตนเองโดยมีชาวบ้านได้ทำการบุกรุกรถไฟและปิดถนนมิตรภาพบริเวณสี่แยกโรงพยาบาล อำเภอพล จังหวัดขอนแก่น 
ดวงแข อรรณนพพร เกิดเมื่อวันที่ 2 ตุลาคม พ.ศ. 2505 ที่จังหวัดขอนแก่น สำเร็จการศึกษาระดับประถมศึกษาจากโรงเรียนเมืองพลพิทยาคม ระดับปริญญาตรีครุศาสตรบัณฑิต สาขาวิทยาศาสตร์ทั่วไป วิทยาลัยครูสวนสุนันทา ระดับปริญญาโทศิลปศาสตรมหาบัณฑิต สาขารัฐศาสตร์โครงการการจัดการทางการเมือง มหาวิทยาลัยรามคำแหง 
ดวงแข อรรณนพพร เป็นภรรยาของพงศกร อรรณนพพร รองหัวหน้าพรรคเพื่อไทย อดีตรัฐมนตรีช่วยว่าการกระทรวงศึกษาธิการ ในรัฐบาลของนายสมัคร สุนทรเวช สมาชิกสภาผู้แทนราษฎร จังหวัดขอนแก่น 4 สมัย ดวงแข มีบุตร-ธิดา 5 คน คือ
ภาวะไม่มีการสร้างของระบบท่อมุลเลอเรียน
ภาวะไม่มีการสร้างของระบบท่อมุลเลอเรียน () เป็นความผิดปกติแต่กำเนิดชนิดหนึ่งซึ่งเกิดกับผู้หญิง ผู้ป่วยจะมีการเจริญของระบบท่อมุลเลอเรียนที่ไม่สมบูรณ์ ทำให้ไม่มีการเจริญของมดลูก ท่อนำไข่ และช่องคลอดส่วนบน โรคนี้เป็นสาเหตุที่พบบ่อยที่สุดเป็นอันดับ 2 ของภาวะไม่มีประจำเดือนแบบปฐมภูมิ (ไม่เคยมีประจำเดือนเลยตั้งแต่แรก) รองจากภาวะต่อมเพศล้มเหลว (เช่นที่พบในกลุ่มอาการเทอร์เนอร์) ภาวะนี้เรียกอีกอย่างว่ากลุ่มอาการเมเยอร์-รอคิแทนสกี-คุสท์เนอร์-เฮาเซอร์ หรือ กลุ่มอาการ MRKH () ตามชื่อของ ออกัสต์ ฟรานซ์ โจเซฟ คาร์ล เมเยอร์, คาร์ล เฟรเฮอร์ ฟอน รอคิแทนสกี, เฮอร์มันน์ คุสท์เนอร์ และ จอร์จ อังเดร เฮาเซอร์
สาเหตุของภาวะนี้ยังไม่เป็นที่ทราบแน่ชัด มีการศึกษาเกี่ยวกับยีนหลายตัวเพื่อหาว่าโรคนี้อาจเป็นโรคทางพันธุกรรมหรือไม่ แต่ยังไม่พบปัจจัยโดดปัจจัยใดที่เป็นสาเหตุของโรคนี้ ทราบแต่เพียงว่าเกิดขึ้นที่ความผิดปกติการเจริญของระบบท่อมุลเลอเรียน ซึ่งจะเจริญเป็นท่อนำไข่ มดลูก และส่วนบนของช่องคลอด อวัยวะเหล่านี้เป็นอวัยวะที่พบในกลุ่มอาการ MRKH จึงทำให้เชื่อว่าความผิดปกติของการเจริญของระบบท่อมุลเลอเรียนเป็นสาเหตุของโรคนี้
ปัญจายตีราช
ปัญจายตีราช (; ) เป็นระบบการเมืองเอเชียใต้ ซึ่งส่วนใหญ่พบในอินเดีย ปากีสถาน และเนปาล "ปัญจายตี" มีความหมายตามตัวอักษรว่า ที่ประชุม (อยต) ซึ่งประกอบด้วยผู้อาวุโสที่มีสติปัญญาและได้รับความเคารพนับถือจำนวนห้าคน (ปญฺจ) ที่เลือกและได้รับการยอมรับโดยชุมชนหมู่บ้าน แต่เดิมแล้ว ที่ประชุมนี้มีหน้าที่ตัดสินข้อพิพาทระหว่างบุคคลกับหมู่บ้าน รัฐบาลอินเดียสมัยใหม่มีกลไกบริหารแบบกระจายอำนาจจำนวนมากไปถึงระดับหมู่บ้าน โดยให้อำนาจปัญจายตีหมู่บ้านที่ได้รับเลือกเข้ามา
ปัญจายตีราชเป็นระบบการปกครองโดยมีปัญจายตีหมู่บ้านเป็นหน่วยพื้นฐานของการบริหาร แบ่งออกได้เป็นสามระดับ ได้แก่ หมู่บ้าน เขต (block) และอำเภอ
คำว่า "ปัญจายตี" เป็นคำที่ค่อนข้างใหม่ เพิ่งจะถือกำเนิดขึ้นระหว่างการปกครองของอังกฤษ "ราช" ตามตัวอักษรหมายถึงการปกครองหรือรัฐบาล มหาตมา คานธีสนับสนุนปัญจายตี อันเป็นรูปแบบกระจายอำนาจของรัฐบาลซึ่งหมู่บ้านแต่ละแห่งรับผิดชอบต่อกิจการของตนเอง ดังที่เป็นรากฐานของระบบการเมืองอินเดีย
ปัญจายตีได้รับการยอมรับโดยรัฐบาลรัฐในช่วงคริสต์ศตวรรษ 1950 และ 1960 เมื่อมีการผ่านกฎหมายสถาปนาปัญจายตีในหลายรัฐ นอกจากนี้ยังพบการสนับสนุนในรัฐธรรมนูญอินเดีย ด้วยการแก้ไขเพิ่มเติมรัฐธรรมนูญครั้งที่ 73 ในปี พ.ศ. 2535 เพื่ออำนวยความสะดวกแก่แนวคิดดังกล่าว รัฐบัญญัติแก้ไขเพิ่มเติมรัฐธรรมนูญ พ.ศ. 2535 ยังมีส่วนที่กล่าวถึงข้อกำหนดสำหรับการมอบอำนาจการปกครองและหน้าที่แก่ปัญจายตีทั้งในการเตรียมแผนการพัฒนาเศรษฐกิจและความยุติธรรมทางสังคมและการนำไปปฏิบัติที่เกี่ยวข้องกับยี่สิบเก้าหัวข้อที่บรรจุในหมายกำหนดที่สิบเอ็ดของรัฐธรรมนูญ
ตับอ่อนอักเสบเฉียบพลัน
ตับอ่อนอักเสบเฉียบพลันคือภาวะที่เกิดการอักเสบขึ้นกับตับอ่อน ทำให้มีอาการปวดท้องเฉียบพลันรุนแรง ตับอ่อนเป็นอวัยวะที่อยู่ส่วนหลังของช่องท้องส่วนกลาง ทำหน้าที่ผลิตน้ำย่อยและฮอร์โมนบางชนิด รวมถึงอินซูลินด้วย ตับอ่อนอักเสบส่วนใหญ่เกิดจากนิ่วถุงน้ำดี หรือเกิดจากการกินแอลกอฮอล์ปริมาณปานกลางถึงมากเป็นระยะเวลานาน
ตับอ่อนอักเสบส่วนใหญ่ไม่มีภาวะแทรกซ้อนที่ร้ายแรง ผู้ป่วยส่วนใหญ่สามารถมีอาการกลับเป็นปกติได้ดีเมื่อได้รับการรักษา อย่างไรก็ดีผู้ป่วยบางส่วนจะมีอาการรุนแรง จำเป็นต้องได้รับการดูแลในหออภิบาลผู้ป่วยหนัก สิ่งสำคัญในการให้การดูแลรักษาผู้ป่วยตับอ่อนอักเสบทุกรายคือหาสาเหตุที่ทำให้เกิดตับอ่อนอักเสบในครั้งนี้ และรักษาหากเป็นไปได้ เพื่อป้องกันไม่ให้เกิดการเป็นซ้ำ
สาเหตุที่ทำให้เกิดตับอ่อนอักเสบเฉียบพลันมีได้หลายอย่าง แต่ส่วนใหญ่ (60-75%) เกิดจากนิ่วถุงน้ำดี หรือการดื่มสุรา
ถุงน้ำดีและตับอ่อนใช้ระบบท่อน้ำดีร่วมกัน ดังนั้นนิ่วถุงน้ำดีที่ติดค้างในท่อน้ำดี อาจทำให้เอนไซม์น้ำย่อยที่ผลิตจากตับอ่อนไหลไม่ได้ตามปกติ เกิดการคั่งของน้ำย่อย ทำให้ย่อยตับอ่อนเอง เกิดเป็นตับอ่อนอักเสบขึ้นได้
เป็นสาเหตุของตับอ่อนอักเสบเฉียบพลันที่พบบ่อย โดยเฉพาะในกลุ่มที่มีประวัติดื่มสุรามานาน
ยาบางชนิดอาจทำให้เกิดตับอ่อนอักเสบเฉียบพลันได้
การส่องกล้องแขนงทางเดินน้ำดี (Endoscopic retrograde cholangiopancreatography, ERCP) เป็นหัตถการที่ปกติทำเพื่อประเมินถุงน้ำดีและตับอ่อน ผู้ป่วยที่รับการทำ ERCP ประมาณ 3-5% จะมีตับอ่อนอักเสบตามมาได้ ส่วนใหญ่อาการจะเป็นไม่มาก
โรคทางพันธุกรรมบางอย่างอาจทำให้เกิดตับอ่อนอักเสบเฉียบพลันได้ เช่น familial hypertriglyceridemia (ไตรกลีเซอไรด์ในเลือดสูงชนิดถ่ายทอดในครอบครัว) และตับอ่อนอักเสบชนิดกรรมพันธุ์ ส่วนใหญ่พบในเด็กและผู้ใหญ่อายุน้อย
ผู้ป่วยตับอ่อนอักเสบประมาณ 20% จะตรวจไม่พบโรคที่เป็นสาเหตุ ผู้ป่วยกลุ่มนี้ 3% จะมีอาการกลับเป็นซ้ำได้
ผู้ป่วยตับอ่อนอักเสบเฉียบพลันส่วนใหญ่มีอาการปวดท้องต่อเนื่องเฉียบพลันที่บริเวณลิ้นปี่ ซึ่งมีโรคอื่นๆ อีกหลายโรคที่ทำให้มีอาการเช่นเดียวกันนี้ได้ อาการปวดอาจส่งต่อไปด้านข้างไปถึงด้านหลังลักษณะเป็นวงได้ ส่วนใหญ่มีอาการปวดต่อเนื่องกันหลายวัน การก้มตัวไปด้านหน้าแล้วอาจทุเลาอาการปวดได้ ผู้ป่วยบางรายมีอาการปวดท้องเพียงเล็กน้อย และ 5-10% ไม่มีอาการปวดเลย
ผมเป็นชาวเบอร์ลิน
"อิช บิน ไอน์ แบร์ลีแนร์" (, "ผมเป็นชาวเบอร์ลิน") เป็นตอนหนึ่งของสุนทรพจน์โดยประธานาธิบดีสหรัฐ จอห์น เอฟ. เคนเนดี ในเบอร์ลินตะวันตก เมื่อวันที่ 26 มิถุนายน พ.ศ. 2506 โดยเขาได้เน้นถึงความสำคัญของการสนับสนุนจากสหรัฐอเมริกาที่มีต่อเยอรมนีตะวันตกเป็นเวลา 22 เดือนหลังจากเยอรมนีตะวันออกที่ได้รับการสนับสนุนจากสหภาพโซเวียต ตั้งกำแพงเบอร์ลินขึ้นกั้นการเคลื่อนไหวระหว่างเยอรมนีตะวันออกและตะวันตก
สุนทรพจน์ดังกล่าวได้รับการพิจารณาว่าเป็นหนึ่งในสุนทรพจน์ที่ดีที่สุดของเคนเนดี และเป็นช่วงที่สำคัญของสงครามเย็น นอกจากนี้ ยังเป็นการสร้างขวัญกำลังใจใหญ่หลวงแก่ชาวเบอร์ลินตะวันตก ผู้ซึ่งอาศัยอยู่ในดินแดนลึกเข้าไปในเยอรมนีตะวันออกและหวาดกลัวความเป็นไปได้ว่าจะถูกยึดครองจากเยอรมนีตะวันออก
บางรายงานกล่าวว่าเคนเนดีนึกถึงวลีดังกล่าวได้ในช่วงสุดท้าย เช่นเดียวกับความคิดที่จะกล่าวเป็นภาษาเยอรมัน เคนเนดีได้ถามล่ามของเขา โรเบิร์ช เอช. ล็อคเนอร์ ให้แปล "ผมเป็นชาวเบอร์ลิน" ก่อนที่ทั้งสองกำลังเดินขึ้นบันไดของรัทเฮาส์ (ศาลากลาง) ด้วยความช่วยเหลือจากล็อคเนอร์ เคนเนดีได้ฝึกวลีดังกล่าวในสำนักงานของนายกเทศมนตรีในขณะนั้น วิลลี แบรนดท์ และในมือของเขามีบัตรคิวที่มีการสะกดตามแบบโฟเนติก อย่างไรก็ตาม ครูสอนภาษากระทรวงการต่างประเทศสหรัฐผู้ได้เขียนบันทึกการเดินทางเยือนในปี พ.ศ. 2540 ระบุว่า หลายสัปดาห์ก่อนการเดินทางเคนเนดีได้รับการช่วยเหลือเรียบเรียงสุนทรพจน์และสอนเขาให้ออกเสียงอย่างเหมาะสม
ข้อความท้าทายดังกล่าวมุ่งเป้าไปยังโซเวียตเช่นเดียวกับชาวเบอร์ลิน และเป็นแถลงการณ์ชัดเจนของนโยบายสหรัฐในช่วงตื่นตัวของการก่อสร้างกำแพงเบอร์ลิน สถานะอย่างเป็นทางการของเบอร์ลินในขณะนั้นอยู่ภายใต้การยึดครองร่วมกันโดยสี่มหาอำนาจฝ่ายสัมพันธมิตร โดยแต่ละประเทศมีความรับผิดชอบพื้นฐานในพื้นที่หนึ่ง ๆ โดยเฉพาะ สหรัฐได้ประเมินสถานการณ์ไว้ดังนี้ แม้ว่าสถานการณ์ที่แท้จริงนั้นจะแตกต่างกันโดยสิ้นเชิงก็ตาม สุนทรพจน์ของเคนเนดีเป็นตัวอย่างแรกที่สหรัฐรับรองว่าเบอร์ลินตะวันออกเป็นส่วนหนึ่งของค่ายโซเวียต เช่นเดียวกับส่วนอื่น ๆ ของเยอรมนีตะวันออก
แนวซาดก้าวหน้า
แนวซาดก้าวหน้า (National Progressive Party; ภาษาลาว:ແນວຊາດກ້າວໜ້າ) เป็นพรรคการเมืองในราชอาณาจักรลาว ก่อตั้งเมื่อราว พ.ศ. 2493 ในการเลือกตั้งเมื่อเดือนสิงหาคม พ.ศ. 2494 พรรคนี้ได้ 15 จากทั้งหมด 39 ที่นั่ง หัวหน้าพรรคคือเจ้าสุวรรณภูมาได้เป็นนายกรัฐมนตรี ต่อมาใน พ.ศ. 2501 พรรคนี้ได้สลายตัวและรวมเข้าในพรรคการเมืองใหม่คือพรรครวมพลังประชาชนลาว
การประชุมสหประชาชาติว่าด้วยองค์การระหว่างประเทศ
การประชุมสหประชาชาติว่าด้วยองค์การระหว่างประเทศ (UNCIO) เป็นการประชุมของผู้แทนจาก 50 ชาติฝ่ายสัมพันธมิตร ซึ่งมีขึ้นระหว่างวันที่ 25 เมษายน จนถึง 26 มิถุนายน ค.ศ. 1945 ในซานฟรานซิสโก รัฐแคลิฟอร์เนีย ในการประชุมนี้ ผู้แทนจากแต่ละประเทศทบทวนและเขียนความตกลงดัมบาร์ตันโอ๊กส์ขึ้นใหม่ การประชุมดังกล่าวส่งผลให้มีการสถาปนากฎบัตรสหประชาชาติ ซึ่งเปิดให้ลงนามเมื่อวันที่ 26 มิถุนายน การประชุมดังกล่าวมีทูตสหรัฐ อัลเกอร์ ฮิสส์ เป็นประธาน
แนวลาวส้างซาด
แนวลาวสร้างซาด (; ) เป็นแนวร่วมของพรรคประชาชนปฏิวัติลาวที่ก่อตั้งเมื่อ พ.ศ. 2522 อยู่ภายใต้การนำของพรรคประชาชนปฏิวัติลาว โดยมีหน้าที่ในการเป็นองค์กรทางการเมืองเชิงสังคม ใน พ.ศ. 2531 ได้ขยายตัวเพื่อรวมงานทางด้านชนกลุ่มน้อยและศาสนา องค์กรทางศาสนาทุกองค์กรในลาวต้องมาลงทะเบียนกับแนวลาวสร้างซาด
ดงซู
ดงซู () เป็นขบวนการทางการเมืองของชาวเวียดนาม คำว่าดงซูเป็นคำภาษาเวียดนามหมายถึงการศึกษาเกี่ยวกับตะวันออก ก่อตั้งโดยฟาน โบ่ย เจิว () เมื่อราว พ.ศ. 2444 - 2454 เพื่อกระตุ้นเยาวชนเวียดนามให้กล้าเดินทางไปเล่าเรียนที่ญี่ปุ่น โดยมีความหวังว่าจะเป็นการฝึกคนรุ่นใหม่ให้กล้าที่จะลุกขึ้นต่อต้านและปฏิวัติล้มล้างการปกครองแบบอาณานิคมของฝรั่งเศส ผู้สนับสนุนที่สำคัญของดงซูคือฟานจูตริญและเคื่องเด๋
พิพิธภัณฑ์สึนามิระหว่างประเทศ
พิพิธภัณฑ์สึนามิระหว่างประเทศ () เป็นพิพิธภัณฑ์ขนาดเล็กในหมู่บ้านบางเนียง อยู่ในกลางพื้นที่ของเขาหลัก ที่ห่างจากทางตอนใต้ของตำบลโคกเคียนไม่กี่กิโลเมตร ในอำเภอตะกั่วป่า จังหวัดพังงา ซึ่งอยู่บนชายฝั่งด้านตะวันตกของประเทศไทย พิพิธภัณฑ์แห่งนี้ตั้งขึ้นเพื่อระลึกถึงผลกระทบจากเหตุการณ์สึนามิที่เกิดขึ้นอย่างรุนแรงในวันที่ 26 ธันวาคม พ.ศ. 2547 ซึ่งทำให้มีผู้เสียชีวิต 5,231 ราย และได้รับบาดเจ็บ 8,457 รายในประเทศไทย โดยประมาณ 80% เป็นผู้มีถิ่นอาศัยอยู่ในพื้นที่เขาหลัก
พิพิธภัณฑ์ประกอบด้วยนิทรรศการภาพถ่ายในร่มประมาณ 100 ตารางเมตร และเรือตำรวจ (หมายเลข ต.813) ที่ถูกซัดขึ้นจากทะเลเข้ามาในฝั่งลึกถึง 1-2 กิโลเมตร
เรือตำรวจได้รับการจัดตั้งบนแท่นขนาดเล็กประกอบด้วยแผนที่แบบเรียบ ๆ ภาพถ่ายและข้อความที่อธิบายถึงเหตุการณ์ที่เกิดขึ้นในช่วงเหตุการณ์สึนามิ และสามารถหาซื้อแผ่นซีดี, ดีวีดีกับสื่อ และคลิปภาพยนตร์ ตลอดจนหนังสือเล่มเล็กที่มีชื่อว่า "26.12.04 - Wrath of the Tsunami" ซึ่งเป็นฉบับพิมพ์แบบแยกออกมาต่างหาก จากความร่วมมือระหว่างหนังสือพิมพ์เดอะเนชั่น (The Nation) และหนังสือพิมพ์ท้องถิ่นชื่อ ภูเก็ตกัซเซ็ท (Phuket Gazette)
แรกเริ่มเดิมทีได้มีโครงการจัดสร้างพิพิธภัณฑ์ขึ้น ซึ่งได้ตัดสินใจเลือกสถานที่ในบริเวณอนุสรณ์สถานที่มีเรือตำรวจหมายเลข 813 ตั้งอยู่ โดยมีวัตถุประสงค์ในการจัดสร้างพิพิธภัณฑ์แห่งนี้ เพื่อเป็นการช่วยเหลือให้คนรุ่นหลังได้มีโอกาสศึกษาถึงภัยพิบัติจากทางทะเล และเป็นการนำเสนอบทเรียนที่เกิดขึ้น รวมถึงเป็นแนวทางป้องกันภัยที่อาจเกิดขึ้นอีกในอนาคต
รัฐบาลราชอาณาจักรลาวพลัดถิ่น
รัฐบาลราชอาณาจักรลาวพลัดถิ่น (The Royal Lao Government in Exile; RLGE) (ລັດຖະບານລາຊະອານາຈັກລາວພັດຖິ່ນ) เป็นรัฐบาลพลัดถิ่นของราชอาณาจักรลาวซึ่งอยู่ฝ่ายตรงข้ามกับสาธารณรัฐประชาธิปไตยประชาชนลาว เป้าหมายคือเพื่อสร้างประชาธิปไตยที่แท้จริงในลาว เพื่อรับรองความเป็นอิสรภาพ การพิพากษาคดี สันติภาพของประชาชนลาวทั้งปวง ผู้นำของรัฐบาลพลัดถิ่นนี้คือ ท่านคำผุย สีสวัดดี
คณะกรรมการป้องกันผลประโยชน์แห่งชาติ
คณะกรรมการป้องกันผลประโยชน์แห่งชาติ () เป็นพรรคการเมืองฝ่ายขวาในลาว ก่อตั้งเมื่อ 10 มิถุนายน พ.ศ. 2501 โดยกลุ่มยังเติร์กของราชวงศ์ พรรคนี้ได้เสนอให้มีการก่อตั้งแนวร่วมระดับชาติเพื่อต่อต้านคอมมิวนิสต์ และคงอยู่ถึงช่วง พ.ศ. 2503-2513
ตำบล (ประเทศไทย)
ตำบล เป็นหน่วยการปกครองส่วนท้องถิ่นในประเทศไทยซึ่งมีขนาดเล็กกว่าอำเภอและจังหวัด จึงจัดว่าเป็นเขตการปกครองระดับที่สาม จากข้อมูลเมื่อปี พ.ศ. 2552 ประเทศไทยมี 7,255 ตำบล ไม่รวมอีก 180 แขวงในกรุงเทพมหานคร ซึ่งถือว่าเป็นเขตการปกครองในระดับเดียวกัน แต่ละอำเภอมีประมาณ 8-10 ตำบล ในภาษาอังกฤษ คำว่าตำบลนี้มักจะใช้คำว่า "township" หรือ "subdistrict" ซึ่งอันหลังนี้เป็นการแปลที่ได้รับการแนะนำ แต่ก็พบว่ามีการใช้ subdistrict แปลคำว่า กิ่งอำเภอเช่นกัน เขตการปกครองที่เล็กกว่าตำบลคือ หมู่บ้าน ซึ่งในประเทศไทยมี 74,956 หมู่บ้าน เฉลี่ยแล้วตำบลหนึ่งจะมี 10 หมู่บ้าน ท้องที่ที่อยู่ในนครหรือเมืองจะไม่มีการแบ่งเขตการบริหารออกเป็นหมู่บ้าน แต่จะเรียกเป็น "ชุมชน" แทน
การปกครองในระดับตำบลนี้มีประวัติศาสตร์อันยาวนาน ครั้งหนึ่งเคยเป็นเขตการปกครองระดับสองในพื้นที่ที่อยู่ภายใต้การบริหารโดยเมืองในส่วนภูมิภาคในคริสต์ศตวรรษที่ 19 ผู้ว่าราชการจังหวัดมักจะได้รับการแต่งตั้งเป็นกำนันหรือพัน (commune elder) คำว่า "พัน" ที่หมายถึงจำนวนนั้น หมายถึงข้อเท็จจริงที่ว่าตำบลหนึ่ง ๆ ควรจะมีชายฉกรรจ์ราว 1,000 คน นอกจากนี้คำว่าพันยังถูกใช้เป็นยศทางทหารสำหรับผู้ปกครองตำบล
ในการปฏิรูปการปกครองซึ่งเริ่มต้นขึ้นในปี พ.ศ. 2435 โดย กรมพระยาดำรงราชานุภาพ เสนาบดีกระทรวงมหาดไทยพระองค์แรกของไทย การแบ่งเขตการปกครองจังหวัดออกเป็นสามระดับยังคงดำเนินต่อไป การปกครองทั้งสามระดับนั้นได้แก่ อำเภอ ตำบล และหมู่บ้าน
ตามพระราชบัญญัติสภาตำบลและองค์การบริหารส่วนตำบล พ.ศ. 2537 และรัฐธรรมนูญแห่งราชอาณาจักรไทย พุทธศักราช 2540 การปกครองระดับตำบลได้กระจายอำนาจไปสู่หน่วยการปกครองท้องถิ่นซึ่งมีสภาตำบลที่ได้รับการเลือกตั้ง ขึ้นอยู่กับขนาดและรายได้จากภาษี ตำบลอาจอยู่ภายใต้การบริหารจัดการโดยองค์การบริหารส่วนตำบลหรือสภาตำบลก็ได้ องค์การบริหารส่วนตำบลและสภาตำบลนี้ประกอบด้วยผู้แทนสองคนจากแต่ละหมู่บ้านในตำบลนั้น ในบรรดาผู้แทนนั้นจะมีการเลือกประธาน ผู้ซึ่งในทางปฏิบัติแล้ว ประธานคนนี้มักจะเป็นกำนันของตำบลนั้น พื้นที่ตำบลซึ่งเป็นส่วนหนึ่งของเทศบาลจะอยู่ภายใต้การบริหารจัดการโดยสภาเมือง ในกรณีที่มีบางส่วนเท่านั้นที่อยู่ในเขตเทศบาล ส่วนที่เหลือจะอยู่ภายใต้การบริหารจัดการขององค์การบริหารส่วนตำบล ตำบลที่ติดกันในอำเภอเดียวกันจะมีองค์การบริหารส่วนตำบลร่วมรับผิดชอบมากกว่าหนึ่งตำบลก็ได้
ในหนึ่งตำบลจะมี กำนัน ทำหน้าที่ปกครองท้องที่ตำบลนั้นๆ และมีผู้ช่วยเรียกว่า สารวัตรกำนัน และมี แพทย์ประจำตำบล ทำหน้าที่สอดส่องดูแลปัญหาโรคภัย และโรคระบาดต่างๆ
ช่วงที่ทักษิณ ชินวัตรดำรงตำแหน่งนายกรัฐมนตรี ได้ริเริ่มโครงการซึ่งทุกตำบลจะเลือกสินค้าท้องถิ่นที่แตกต่าง จากนั้นโครงการจะช่วยประชาสัมพันธ์ผลิตภัณฑ์ เช่นเดียวกับช่วยเหลือในการปรับปรุงการผลิตให้ทันสมัย ร้านค้าที่ขายผลิตภัณฑ์โอทอปจะตั้งอยู่ในอำเภอเมืองของแต่ละจังหวัด
ป่าสงวนแห่งชาติเซบั้งนอน
ป่าสงวนแห่งชาติเซบั้งนอน () เป็นสถานที่ท่องเที่ยวในแขวงสาละวัน ในประเทศลาว มีเนื้อที่ 1,260 ตารางกิโลเมตร หรือ 787,500 ไร่ อยู่ทางทิศตะวันตกเฉียงเหนือของแขวงสาละวันและมีบางส่วนอยู่ในแขวงสุวรรณเขต ค้นพบและประกาศเป็นป่าสงวนแห่งชาติอย่างเป็นทางการเมื่อ 29 ตุลาคม พ.ศ. 2536 มีอาณาเขตครอบคลุมเมืองต่าง ๆ คือ เมืองสองคอน อาดสะพังทอง (แขวงสุวรรณเขต) เมืองวาปี สาละวัน ตุ้มลาน และละครเพ็ง (แขวงสาละวัน) มีประชากรอาศัยในเขตป่าสงวนกว่า 60 หมู่บ้าน ส่วนใหญ่ประกอบอาชีพทำนา ประมงและหาของป่า บริเวณป่าสงวนเป็นพื้นที่ป่า 87% มีสัตว์ป่าชุกชุม แต่ยังไม่ได้สำรวจอย่างละเอียด มีแม่น้ำเซบั้งนอนไหลผ่าน
หมู่บ้าน (ประเทศไทย)
หมู่บ้าน เป็นรูปแบบการปกครองลักษณะปกครองท้องที่ นับเป็นเขตการปกครองขนาดเล็กที่สุดของประเทศไทย โดยแบ่งย่อยออกจากตำบลอีกทีหนึ่ง จากข้อมูลเมื่อปี พ.ศ. 2554 ประเทศไทยมีหมู่บ้าน 74,956 หมู่บ้าน และจากข้อมูลสำมะโนประชากรเมื่อปี พ.ศ. 2533 แต่ละหมู่บ้านมีประชากรโดยเฉลี่ย 144 ครัวเรือน หรือ 746 คน หมู่บ้านไม่จำเป็นจะต้องครอบคลุมถิ่นฐานหนึ่งทั้งหมดก็ได้ ชุมชนขนาดใหญ่สามารถแบ่งออกได้เป็นหลายหมู่บ้าน ขณะที่ชุมชนขนาดเล็กสามารถรวมเข้าด้วยกันเป็นหมู่บ้านหนึ่ง ๆ ได้ คำว่า "หมู่บ้าน" มักจะถูกย่อเหลือเป็น "บ้าน" ในชื่อหมู่บ้าน
ในการปกครองหมู่บ้าน จะเป็นไปตามพระราชบัญญัติลักษณะปกครองท้องที่ พุทธศักราช 2457 โดยกำหนดให้หมู่บ้าน มี ผู้ใหญ่บ้าน ทำหน้าที่ปกครองหมู่บ้าน และมีผู้ช่วยผู้ใหญ่บ้าน โดยผู้ใหญ่บ้านจะถูกเลือกขึ้นมาจากประชากรในหมู่บ้านนั้น แล้วจึงได้รับแต่งตั้งจากนายอำเภอท้องที่ ผู้ใหญ่บ้านมีผู้ช่วยสองคน คนหนึ่งรับผิดชอบกิจการของรัฐและอีกคนหนึ่งรับผิดชอบกิจการความมั่นคง นอกจากนี้ยังมีคณะกรรมการหมู่บ้านที่ได้รับเลือกจากสมาชิกในหมู่บ้าน ทำหน้าที่เป็นหน่วยงานที่ปรึกษาของหมู่บ้านนั้น ซึ่งตำแหน่งผู้ใหญ่บ้านนั้นจะยกเลิกมิได้
ในอดีตไม่มีการกำหนดวาระการดำรงตำแหน่งของผู้ใหญ่บ้าน ต่อมาในปี พ.ศ. 2489 ได้กำหนดให้ผู้ใหญ่บ้านเป็นผู้บรรลุนิติภาวะ และอายุไม่เกิน 60 ปี จากนั้นได้มีการเปลี่ยนแปลงคุณสมบัติของผู้ใหญ่บ้านอีกครั้ง ในปี พ.ศ. 2525 โดยกำหนดให้ผู้ใหญ่บ้านมีอายุ 25 ปีขึ้นไป แต่ไม่เกิน 60 ปี กระทั่งในปี พ.ศ. 2535 ได้มีการกำหนดวาระการดำรงตำแหน่งผู้ใหญ่บ้าน โดยกำหนดเพิ่มเติมในมาตรา 6 (1 ทวิ) ให้กำนัน ผู้ใหญ่บ้าน มีวาระการดำรตำแหน่งคราวละ 5 ปี แต่ในปี พ.ศ. 2551 ได้มีการปรับปรุงวาระการดำรงตำแหน่งอีกครั้ง โดยยกเลิกวาระ 5 ปี แต่ปรับเปลี่ยนมาเป็นการประเมินทุก 5 ปีแทน
ในเทศบาลเมืองหรือเทศบาลนครจะไม่มีหมู่บ้าน แต่จะเรียกว่า "ชุมชน" แทน
มิวสิค บั๊กส์
มิวสิค บั๊กส์ (อังกฤษ: Music Bugs) เป็นค่ายเพลงอิสระที่ถือกำเนิดมาในยุคเพลงอินดี้เฟื่องฟู โดยมี ธเนศ วรากุลนุเคราะห์ เป็นผู้ก่อตั้ง โดยมีเอ็มจีเอ เป็นผู้ผลิตและจัดจำหน่ายให้ ศิลปินเบอร์แรกของค่าย คือ จิโรจ วรากุลนุเคราะห์ น้องชายคนเล็กของธเนศ ออกอัลบั้มชื่อ แม่แรง
พิราพร พรานมนัส
พิราพร พรานพนัส หรือ "ทราย ฟาเรนไฮธ์" จบการศึกษาจากมหาวิทยาลัยธรรมศาสตร์ เริ่มเป็นที่รู้จักครั้งแรกจาก เพลง "ไม่มีสิ่งไหน" ในนามของสตูดิโอโตโม ต่อมาเป็นที่รู้จักมากขึ้นในฐานะนักร้องนำวงฟาเรนไฮธ์ มีเพลงที่ได้รับความนิยมคือ ผิดไหม , น้ำตาคือคำตอบ
อดีต หัวหน้านักร้องเพลงสากล ของชมรมดนตรีทียู แบนด์ ของมหาวิทยาลัยธรรมศาสตร์ เริ่มต้นด้วยการเป็นนักร้องไกด์ให้กับศิลปินในเครือจีเอ็มเอ็ม แกรมมี่ จากนั้นก็มีผลงานออกมาในชื่อ "สตูดิโอโตโม่" มีเพลง "ไม่มีสิ่งไหน" เป็นที่รู้จัก เมื่อ รัฐ อภิรัฐ สุขจิตร์ และ ใหญ่ กิตติศักดิ์ โคตรคำ จาก Loso และ เชษฐ์ พิเชษฐ์ เครือวัลย์ จาก วายน็อตเซเว่น ได้ตั้งวงดนตรีใหม่ ชื่อ ฟาเรนไฮธ์ ทรายจึงได้เข้ามาเป็นนักร้องนำ มีเพลงฮิตๆ อย่าง ผิดไหม น้ำตาคือคำตอบ เป็นต้น ปัจจุบัน เธอได้แยกตัวออกมาเป็นศิลปินเดี่ยว โดย มีเพลงประกอบละคร และ งานเพลงเก่าที่นำมาร้องใหม่ออกมาเป็นระยะ
สวินดัน
สวินดัน () เป็นเมืองในวิลต์เชียร์เคาน์ตี สหราชอาณาจักร ภาคตะวันตกเฉียงใต้ของอังกฤษ อยู่ห่างจากกรุงลอนดอน 130 กิโลเมตร ทางทิศตะวันตก จากการสำรวจประชากรในปี ค.ศ. 2001 มีประชากรในพื้นที่เมือง 155,432 คน เมืองผลิตเครื่องอิเล็กทรอนิกส์และเสื้อผ้า
ภาวะพร่องเอนไซม์ไรโบส-5-ฟอสเฟตไอโซเมอเรส
ภาวะพร่องเอนไซม์ไรโบส-5-ฟอสเฟตไอโซเมอเรส () เป็นโรคซึ่งทำให้มีการกลายพันธุ์ในเอนไซม์ไรโบส-5-ฟอสเฟตไอโซเมอเรส ซึ่งเป็นส่วนหนึ่งของเพนโทสฟอสเฟตพาธเวย์ โรคนี้มีผู้ป่วยที่ได้รับการยืนยันการวินิจฉัยเพียงรายเดียว ปัจจุบันเชื่อว่าเป็นโรคที่หายากที่สุดโรคหนึ่ง และถือเป็นความผิดปกติแต่กำเนิดของกระบวนการสร้างและสลายอย่างหนึ่ง
ผู้ป่วยเป็นเด็กชายเกิดใน ค.ศ. 1984 ได้รับการวินิจฉัยด้วยการตรวจเอ็มอาร์ไอพบว่ามีความผิดปกติของไวท์แมทเทอร์ (โรคสมองเนื้อขาว หรือ leukoencephalopathy) ผลการวิเคราะห์โปรไฟล์ SPECT พบว่ามีการเพิ่มขึ้นของระดับของ โพลีออล อาราบิทอล, ไรบิทอล และอีริธรอลซึ่งทำให้ต่อมาสามารถพบการกลายพันธุ์ที่เป็นสาเหตุของโรคนี้ได้ คือการเกิด stop codon ก่อนตำแหน่งที่ควรจะเป็น และมี missense mutation ในยีน RPI
หลังจากมีการรายงานกรณีผู้ป่วยโรคนี้ใน ค.ศ. 1999 จนถึงปัจจุบันก็ยังไม่มีรายงานโรคนี้อีก ความพยายามที่จะหาสาเหตุที่ทำให้โรคนี้เป็นโรคหายากขนาดนี้ทำให้พบว่าผู้ป่วยรายนี้มีการผสมของอัลลีลแบบที่พบได้ไม่บ่อย คืออัลลีลหนึ่งเป็นอัลลีลซึ่งไม่ทำงานเลยโดยสิ้นเชิง ส่วนอีกอัลลีลหนึ่งถอดรหัสออกมาเป็นเอนไซม์ที่ทำงานได้บางส่วน นอกจากนี้อัลลีลซึ่งทำงานได้บางส่วนนี้ยังมีความบกพร่องของการแสดงออกในเซลล์บางเซลล์อีกด้วย ทำให้เซลล์บางเซลล์ของผู้ป่วยมีการทำงานของ RPI ในระดับหนึ่ง ในขณะที่เซลล์อื่นไม่มีเลย
สาเหตุเชิงโมเลกุลที่ทำให้ผู้ป่วยโรคนี้มีอาการยังไม่เป็นที่ทราบแน่ชัด ทฤษฎีหนึ่งเชื่อว่าผู้ป่วยอาจไม่มีไรโบส-5-ฟอสเฟตเพียงพอที่จะใช้ในการสังเคราะห์อาร์เอ็นเอ อีกทฤษฎีหนึ่งเชื่อว่าเป็นผลจากพิษของระดับ D-ribitol และ D-arabitol ที่สะสมในร่างกาย
แม่น้ำเซนต์ลอว์เรนซ์
แม่น้ำเซนต์ลอว์เรนซ์ () เป็นแม่น้ำในรัฐออนแทรีโอและรัฐควิเบก ประเทศแคนาดา มีความยาว 1,197 กิโลเมตร ปากแม่น้ำมีความกว้างมากถึง 145 กิโลเมตร โดยถือเป็นปากแม่น้ำที่ใหญ่ที่สุดในโลก มีเกาะตั้งอยู่บนลำน้ำหลายเกาะ บางตอนขยายกว้างออกเป็นทะเลสาบขนาดเล็ก
แม่น้ำไหลออกจากทะเลสาบออนแทรีโอขึ้นไปทางตะวันออกเฉียงเหนือ เป็นเส้นเขตแดนระหว่างรัฐนิวยอร์ก สหรัฐอเมริกากับรัฐออนแทรีโอ ประเทศแคนาดา จนถึงเมืองคอร์นวอลล์ ไหลผ่านเข้ารัฐควิเบกทางตอนใต้และไหลต่อไปทางทิศตะวันออกเฉียงเหนือ จนลงอ่าวเซนต์ลอว์เรนซ์ มหาสมุทรแอตแลนติก มีแควสำคัญ ได้แก่ แม่น้ำออตตาวา แม่น้ำแซงมอรีซ และแม่น้ำแซกิเนย์ไหลมาบรรจบทางด้านเหนือ แม่น้ำริเชลู แม่น้ำยาแมสกา แม่น้ำเซนต์แฟรนซิส และแม่น้ำโชดีแยร์ไหลมาบรรจบทางด้านใต้ เมืองสำคัญที่ตั้งอยู่ริมฝั่งแม่น้ำได้แก่ มอนทรีออลและควิเบก
เรือขนาดใหญ่สามารถเดินเรือได้ตลอดทั้งสาย เนื่องจากมีการขุดคลอง สร้างเขื่อนและประตูน้ำไว้เป็นระยะ ๆ เพื่อให้มีร่องน้ำลึกสม่ำเสมอ เส้นทางเดินเรือนี้เรียกว่า เซนต์ลอว์เรนซ์ซีเวย์ ยังสามารถเดินเรือมายังกลุ่มทะเลสาบเกรตเลกส์ได้อีกด้วย
ความผิดปกติแต่กำเนิดของกระบวนการสร้างและสลาย
ความผิดปกติแต่กำเนิดของกระบวนการสร้างและสลาย () เป็นกลุ่มของโรคทางพันธุกรรมกลุ่มหนึ่งซึ่งมีความผิดปกติในกระบวนการสร้างและสลายหรือเมตาบอลิซึม ส่วนใหญ่เกิดจากความบกพร่องของยีนเดี่ยวยีนหนึ่งซึ่งถอดรหัสออกมาเป็นเอนไซม์ซึ่งทำหน้าที่เปลี่ยนสารหนึ่งให้เป็นสารหนึ่ง โรคส่วนใหญ่ทำให้ผู้ป่วยมีปัญหาจากการสะสมของสารตั้งต้น (substrate) ซึ่งเป็นพิษหรือรบกวนกระบวนการปกติของร่างกาย หรือมีปัญหาจากการขาดพร่องของผลิตผล (product) ซึ่งทำให้ไม่สามารถทำหน้าที่ได้ตามปกติ คำอื่นที่ใช้เรียกโรคในกลุ่มนี้เช่น congenital metabolic disease (โรคของกระบวนการสร้างและสลายที่เป็นมาแต่กำเนิด) และ inherited metabolic disease (โรคของกระบวนการสร้างและสลายที่ถ่ายทอดทางกรรมพันธุ์)
คำว่า "inborn error of metabolism" ถูกเสนอขึ้นครั้งแรกโดยแพทย์ชาวอังกฤษ Archibald Garrod (1857-1936) ใน ค.ศ. 1908 ซึ่งเป็นผู้เดียวกับที่เป็นที่รู้จักในฐานะผู้เสนอทฤษฎีหนึ่งยีนหนึ่งเอนไซม์จากการศึกษาวิจัยของเขาว่าด้วยการถ่ายทอดพันธุกรรมของโรค alkaptonuria และมีผลงานตีพิมพ์หนังสือ "Inborn Errors of Metabolism" ใน ค.ศ. 1923
หมู่เกาะโซไซเอตี
หมู่เกาะโซไซเอตี () หรือ อีลเดอลาซอซีเยเต () เป็นหมู่เกาะในมหาสมุทรแปซิฟิก ทางตอนใต้ เป็นส่วนหนึ่งของเฟรนช์โปลินีเซีย มีเมืองหลวงคือ ปาเปเอเต หมู่เกาะประกอบด้วย 2 กลุ่ม คือ หมู่เกาะวินด์เวิร์ด (เกาะตาฮีตี เกาะโมโอเรอา และเกาะขนาดเล็กอีกหลายเกาะ) และหมู่เกาะลีเวิร์ด เป็นหมู่เกาะที่เกิดจากภูเขาไฟและมีพื้นที่เป็นภูเขา ผลิตเนื้อมะพร้าวตากแห้งและไข่มุก
ในปี ค.ศ. 1767 กัปตันแซมวล วอลลิส อ้างสิทธิครอบครองหมู่เกาะให้แก่อังกฤษ ต่อมา ค.ศ. 1768 หลุยส์-อ็องตวน เดอบูแก็งวีล นักเดินเรือได้อ้างสิทธิให้แก่ฝรั่งเศสแต่ไม่ได้รับการยอมรับในเวลานั้น ในปีเดียวกันกัปตันเจมส์ คุก พร้อมคณะเดินทางของบริติชรอยัลโซไซเอตี จึงเป็นที่มาของชื่อเกาะ ต่อมามีสถานภาพเป็นดินแดนใต้อารักขาของฝรั่งเศส ในปี ค.ศ. 1843
วัดไทยไอซ์แลนด์
วัดไทยไอซ์แลนด์ เป็นวัดของคณะสงฆ์เถรวาทไทย สังกัดมหานิกาย ที่ตั้งขึ้นเพื่อรองรับชุมชนชาวพุทธในประเทศไอซ์แลนด์ ทั้งชุมชนชาวไทย ศรีลังกา จีน กัมพูชา ลาว หรือชาวต่างชาติอื่น ๆ ที่นับถือพระพุทธศาสนา
วัดไทยไอซ์แลนด์ ตั้งอยู่เลขที่ 200 ถนนวิโฮลาสติงกูร ซอย 21 เมืองโคปาโวก ประเทศไอซ์แลนด์ búddisfafélag Íslands víghólastigur 21,200 kópavogur Iceland
วัดไทยไอซ์แลนด์ เกิดขึ้นสืบเนื่องจากการที่พระอาจารย์โรเบิร์ต ธมฺมานนฺโท ได้มาทัศนะศึกษาสนทนาธรรมกับเพื่อนสหธรรมิกชาวไอซ์แลนด์ที่เป็นหมอ และได้มาพบว่าที่ประเทศแห่งนี้มีชุมชนคนไทยที่ย้ายภูมิลำเนามาตั้งถิ่นฐานตามสามีชาวต่างชาติยังประเทศไอซ์แลนด์ ชาวไทยชาวพุทธเมื่อได้พบพระ พร้อมทั้งบวชและปฏิบัติตามแนวปฏิบัติหลวงพ่อชา สุภทฺโท แห่งวัดหนองป่าพงในประเทศไทย จึงได้นิมนต์ให้อยู่จำพรรษาในประเทศไอซ์แลนด์เพื่อเป็นขวัญกำลังใจ และเป็นศูนย์กลางในการศึกษาและปฏิบัติตามแนวทางของพระพุทธศาสนา
ใน ค.ศ. 1995 (พ.ศ. 2539) เมื่อพระอาจารย์โรเบิร์ต ธมฺมานนฺโท ได้ตกลงอยู่จำพรรษาในประเทศไอซ์แลนด์ ท่านจึงได้ศึกษากฎหมายและแนวปฏิบัติในประเทศดังกล่าว พร้อมได้ร่วมกันจัดตั้ง “พุทธสมาคมแห่งประเทศไอซ์แลนด์” (búddisfafélag Íslands) เพื่อดำเนินการให้ถูกต้องตามกฎหมายและเป็นองค์กรกลางในการทำกิจกรรมของชาวพุทธในประเทศไอซ์แลนด์ได้ โดยมีสมาชิกจากประเทศต่าง ๆ ที่นับถือพระพุทธศาสนาเข้าร่วม อาทิ ชาวพุทธศรีลังกา ชาวพุทธไทย ชาวพุทธเวียดนาม ชาวพุทธจีน รวมไปถึงชาวพุทธไอซ์แลนด์ สมาคมแห่งชาวพุทธจึงถือกำเนิดมาแต่นั้น
หญ้ารังกาแก้ว
หญ้ารังกาแก้ว ( ) เป็นพืชล้มลุกวงศ์กก และเป็นพืชฤดูเดียว ขึ้นเป็นกอ สูง 20-60 เซนติเมตร ใบเป็นเส้นตรง สั้นกว่าความสูงของกอ ดอกช่อเป็นแบบซี่ร่ม ยาวถึง 20 เซนติเมตร มีช่อดอกย่อย 3-5 ช่อ ในแนวรัศมี แต่ละช่อดอกย่อยมีดอกย่อย 6-24 ดอก ขยายพันธุ์ด้วยเมล็ด ขึ้นได้ทั้งในที่แห้งและที่ชื้น พบเป็นวัชพืชในท้องนาและที่ดอน
เหรียญงานพระราชสงครามทวีปยุโรป
เหรียญงานพระราชสงครามทวีปยุโรป สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัว เมื่อปี พ.ศ. 2461 สำหรับพระราชทานแก่ ผู้ไปพระราชสงครามในทวีปยุโรป คือสงครามโลกครั้งที่ 1 ปัจจุบันพ้นสมัยการพระราชทานแล้ว
เหรียญงานพระราชสงครามทวีปยุโรป สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัว เมื่อปี พ.ศ. 2461 สำหรับพระราชทานแก่ ผู้ไปพระราชสงครามในทวีปยุโรป คือสงครามโลกครั้งที่ 1
เป็นเหรียญเงินทรงกลม ด้านหน้าเป็นพระบรมรูปพระบาทสมเด็จพระมงกุฎเกล้าเจ้าอยู่หัว พระพักตร์เสี้ยว มีอักษรที่ริมขอบว่า รามาธิปติสฺยามินฺโท วชิราวุธวิสฺสุโต ด้านหลังมีรูปวชิราวุธมีรัศมี พานรองสองชั้น มีฉัตรสองข้าง และมีอักษรที่ริมขอบว่า งานพระราชทานสงครามในทวีปยุโรป พระพุทธศักราช 2461 ห้อยกับแพรแถบสีเลือดหมู มีริ้วสีดำสองข้าง กว้าง 3.5 เซนติเมตร เหรียญนี้มีชั้นเดียว ไม่มีประกาศนียบัตร ประดับที่อกเสื้อเบื้องซ้าย
MRS agar
MRS agar เป็นชื่อย่อของอาหารเลี้ยงเชื้อชนิดหนึ่ง ชื่อเต็มเรียกตามผู้คิดค้นว่า : de Man, Rogosa และ Sharpe พัฒนาขึ้นเมื่อ พ.ศ. 2503 เพื่อใช้สำหรับการเลี้ยง"Lactobacilli" ในห้องปฏิบัติการ ประกอบด้วยโซเดียมอะซีเตต ซึ่งกดการเจริญของแบคทีเรียหลายชนิดที่เป็นคู่แข่ง (แม้ว่าLactobacillales บางชนิด, เช่น "Leuconostoc" และ "Pediococcus" อาจจะเจริญได้) อาหารนี้มีสีน้ำตาลใส.
MRS agar ส่วนใหญ่ประกอบด้วย(%w/v):yeast extracts, meat extracts และ peptone เป็นแหล่งของคาร์บอน ไนโตรเจนและวิตามิน สำหรับการเจริญของจุลินทรีย์ทั่วไป yeast extract มีวิตามินและกรดอะมิโน ที่จำเป็นสำหรับ "Lactobacilli". polysorbate 80 เป็นสารลดแรงตึงผิว ที่ช่วยในการดูดซึมสารอาหารของ "Lactobacilli" Magnesium sulfate และ manganese sulfate ให้ไอออนบวกที่จำเป็นสำหรับเมตาบอลิซึม
Sabouraud agar
Sabouraud agar เป็นอาหารแข็ง ที่มีpeptone ใช้เลี้ยงdermatophytes และราชนิดอื่น ๆ
อาหารนี้ตั้งชื่อตามผู้คิดค้นคือ Raymond Sabouraud เมื่อ พ.ศ. 2435 ล่าสุดปรับปรุงโดย Emmons pH จะเกือบเป็นกลาง เพื่อสนับสนุนการเจริญของเชื้อราอื่น ๆ
Sabouraud agar โดยทั่วไปประกอบด้วย:
Plate count agar
Plate count agar (PCA) เป็นอาหารเลี้ยงเชื้อโดยทั่วไปใช้ตรวจวัดปริมาณของแบคทีเรียทั้งหมดของตัวอย่าง ส่วนประกอบของอาหาร PCA มีความแตกต่างกันแต่โดยทั่วไปประกอบด้วย (%w/v):
Plate count broth ไมใส่วุ้น องค์ประกอบอื่นเหมือนกัน
Pseudomonas aeruginosa
Pseudomonas aeruginosa เป็นแบคทีเรีย ที่ก่อโรคในสัตว์ รวมทั้งคน พบได้ในดิน น้ำ ผิวหนังและในสภาพแวดล้อมอื่นๆอยู่ได้ทั้งในสภาพแวดล้อมปกติและสภาพออกซิเจนต่ำ ใช้สารอินทรีย์เป็นแหล่งคาร์บอนได้หลายชนิด ในสัตว์ จะเข้าทำลายเนื้อเยื่อที่มีภูมิคุ้มกันต่ำลง
อรุณี ชำนาญยา
อรุณี ชำนาญยา เป็นบุตรของนายบุญธรรม และนางบัวแก้ว ชำนาญยา ซึ่งเป็นเกษตรกรใน จ.พะเยา จบการศึกษาปริญญาตรี สาขาเทคโนโลยีและอุตสาหกรรมอาหาร มหาวิทยาลัยแม่โจ้ เข้าสู่การเมืองครั้งแรกเมื่อปี พ.ศ. 2544 ได้รับเลือกให้เป็น ส.ส.พรรคไทยรักไทย จ.พะเยา เขตเลือกตั้งที่ 1 อรุณีเป็นหนึ่งสมาชิกในสังกัดกลุ่มวังบัวบาน
เป็นแกนนำในการล่ารายชื่อ ส.ส.145 คนจาก 6 พรรคร่วมรัฐบาล เพื่อยื่นถอดถอนนางสาวรสนา โตสิตระกูล สมาชิกวุฒิสภา (ส.ว.) โดยให้เหตุผลว่ามีพฤติการณ์ส่อไปในทางทุจริตต่อหน้าที่ จากกรณีนำผู้ติดตามเข้าไปในห้องประชุมรัฐสภาระหว่างการแถลงนโยบายรัฐบาล วันที่ 7 ตุลาคม พ.ศ. 2551 และได้เข้าร่วมชุมนุมที่ราชมังคลากีฬาสถานในงานแดงทั้งแผ่นดินสัญจร
เป็นผู้ประสานงานร่วมกับนายวิสุทธิ์ ไชยณรุณ เป็นแกนนำพาขบวนชาวบ้านเคลื่อนพลเข้ากรุงเทพฯ เพื่อต่อต้านการชุนนุมของพันธมิตรประชาชนเพื่อประชาธิปไตยที่นำโดยพลตรีจำลอง ศรีเมือง และนายสนธิ ลิ้มทองกุล เมื่อปี พ.ศ. 2549 ก่อนการรัฐประหารในประเทศไทย พ.ศ. 2549 นอกจากนี้ ในช่วงการลงประชามติร่างรัฐธรรมนูญ นางสาวอรุณี ชำนาญยา ยังเป็นหนึ่งในบรรดานักการเมืองพรรคไทยรักไทย ที่รณรงค์ไม่รับร่างรัฐธรรมนูญฉบับ พ.ศ. 2550 ในพื้นที่ จ.พะเยา เนื่องจากไม่ได้มาจากแนวทางประชาธิปไตยและมีเนื้อหาสาระที่เป็นคุณกับระบอบเผด็จการ
อรุณี ชำนาญยา เคยนำตัว มินตรา โสรส ผู้ที่เคยถูก กวีไกร โชคพัฒนเกษมสุข ทำร้ายร่างกาย โดยใช้กำลังกระชากศีรษะ ในเหตุการณ์วันที่ 13 เม.ย.2552 ในเหตุการณ์ความไม่สงบทางการเมืองในประเทศไทย เมษายน พ.ศ. 2552 หรือที่รู้จักกันในชื่อว่า เหตุการณ์สงกรานต์เลือด มาแถลงข่าวที่ห้องแถลงข่าว หลังการปราศัยที่รัฐสภา โดย พ.ท.เกรียงศักดิ์ นันทโพธิ์เดช ได้ฟ้องหมิ่นประมาทอรุณี ชำนาญยา และ สมคิด บางไธสงจากการปราศัยและแถลงข่าวในครั้งนี้
ศูนย์อำนวยการแก้ไขสถานการณ์ฉุกเฉินได้มีคำสั่งอายัดทรัพย์ อรุณี ชำนาญยา ในเหตุการณ์การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 เนื่องจากเป็นแกนนำแนวร่วมประชาธิปไตยต่อต้านเผด็จการแห่งชาติ จังหวัดพะเยา
อรุณี ชำนาญยา ได้รับแต่งตั้งเป็นประธานคณะกรรมาธิการกิจการเด็ก เยาวชน สตรี ผู้สูงอายุและผู้พิการ สภาผู้แทนราษฎร ในปี พ.ศ. 2554
มีเดียม
มีเดียม () เป็นซีรีส์อเมริกัน แนวดราม่า ออกอากาศครั้งแรกทาง NBC เมื่อวันที่ 3 มกราคม ค.ศ. 2005 และฉายตอนสุดท้ายทาง CBS เมื่อวันที่ 21 มกราคม ค.ศ. 2011 เนื้อเรื่องจะเกี่ยวข้องกับพรสวรรค์พิเศษเหนือธรรมชาติของตัวละครหลัก แอลลิสัน ดูบัวส์ (รับบทโดย Patricia Arquette) ซึ่งทำงานเป็นที่ปรึกษาให้กับสำนักงานอัยการเขตแห่งเมืองฟินิกซ์ รัฐแอริโซนา แอลลิสันมีสามีชื่อ โจ (เจค เวเบอร์) และมีลูกสาวซึ่งมีพรสวรรค์พิเศษที่ติดตัวมาจากแอลลิสัน 3 คน ซีรีส์แรกเริ่มนั้นจะยึดการเป็นสื่อกลางของแอลลิสัน ดูบัวส์ ที่ทำงานให้กับหน่วยบังคับใช้กฎหมายข้ามประเทศเพื่อการสืบสวนอาชญากรรมเป็นหลัก
มีเดียม ริเริ่มโดย เกลนน์ กอร์ดิน คารอน และผลิตโดย Picturemaker Productions และ Grammnet Productions ร่วมกับสถานีโทรทัศน์ CBS ซีรีส์ออกอากาศทาง NBC ใน 5 ซีซันแรก ก่อนที่จะเปลี่ยนช่องออกอากาศเป็น CBS ซึ่งดูแลการผลิตของซีรีส์ตั้งแต่ซีซันที่ 6 เป็นต้นไป
CBS ประกาศกยกเลิกการผลิตซีรีส์หลังซีซันที่ 7 เมื่อวันที่ 21 ธันวาคม ค.ศ. 2010 ที่ผ่านมา
ภูริช สุขุมมาลจันทร์
ภูริช สุขุมาลจันทร์ หรือเป็นที่รู้จักในชื่อ ใหญ่ โมโนโทน เกิดเมื่อวันที่ 17 ตุลาคม พ.ศ. 2523 เป็นนักร้อง สมาชิกวงโมโนโทน มีผลงานอัลบั้มเดี่ยว มีเพลงที่เป็นที่รู้จักคือเพลง "เพลงรักเพลงหนึ่ง" จบการศึกษาระดับปริญญาตรีสาขานฤมิตรศิลป์ คณะศิลปกรรม จุฬาลงกรณ์มหาวิทยาลัย และปริญญาโท จากอิตาลี
ปลาซิวหนวดยาว
ปลาซิวหนวดยาว () เป็นปลาน้ำจืดขนาดเล็กจำพวกปลาซิว มีชื่อวิทยาศาสตร์ว่า "Esomus metallicus" ในวงศ์ปลาตะเพียน (Cyprinidae)
มีลำตัวยาวทรงกระบอก แบนข้าง นัยน์ตาโต ครีบหลังและครีบก้นมีขนาดใกล้เคียงกัน ครีบอกมีขนาดใหญ่ปลายแหลม ครีบหางปลายแยกเป็นแฉกลึก มีหนวดที่มุมปากยาวมากหนึ่งคู่เห็นได้ชัดเจน มีแถบสีดำยาวตามลำตัวจากหลังตาจรดปลายหาง
มีขนาดลำตัวยาวประมาณ 7.2 เซนติเมตร พบกระจายพันธุ์ทั่วไปในแม่น้ำ หนอง คลอง บึง ทั่วทุกภาคของประเทศไทย รวมถึงนาข้าวหรือตามท้องร่องสวนผลไม้ต่าง ๆ ด้วย ในต่างประเทศพบได้จนถึงแหลมมลายู
เป็นปลาที่ใช้บริโภคเป็นอาหารในพื้นที่ และนิยมเลี้ยงเป็นปลาสวยงาม